url: =Dawi Gilote Hawlkhiatna - Zomi Adventist Innkuan\nDawi Gilote Hawlkhiatna\nSabbath 13 Hungeelna\nPatna la “Ding un, Ding un Jesu mi” (ZBC 293)\nMipi muakna “Superintendent or Sabbath School Siapa\nThungetna “Khat peuh seh thei”\nProgram “Dawigilote hawlkhiatna”\nSabbath School sumpi dong “Khat peuh seh thei”\nHunkhakna la “Khazih galkap te aw” (ZBC 180)\nTawpna thungen “Khatpeuh seh thei.”\nCiaptehding: Tangthu genpa in lotngah gen kul lo hi. Ahih hangin et gega den kul lo dingin hoihtak in simkhol ding hi. A lemtheih leh photote videote pen Mission Quarterlies’ Facebook page panin leh video tom nono te pen link: bit.ly/Mordecai-Msimanga., cihte panin la in, na behlap thei hi. Tua banah tukaal khangham Sabat Skul sunga, Inside Story acih pen zong na sim thei ding hi.\nTu kuata sungin gam tuamtuam ahi: Botswana, Mozambique, Sao Tome and Principe and Angola gamte panin mi tuamtuam thu i za hi. Tuni in Zimbabwe gam pan a Global mission pioneer pa kiang panin thu lamdang khat ih zalai ding hi.\nKum 35 apha nupi khat in Global Mission pioneer pa kiangah hong pai-in thulamdang khat gen hi. Zingsang a khanlawh simin a tangguak nahi den ahih manin lau ta hi. “Nisim in zingsang ka khanlawh simin ka puanteng na om lo den in, ka tangguak in ka om den hi” nupi nu’n ci hi. “Banghang hi ding ahia?”ci-in, nipikaal 2 sung Zimbabwe gam, Nkai khua-a effort bawl Mordecai in dongh hi. “Ke’n zongh ka theih loh” ci-in nupinu in dawng hi.\nMordecai in tuadan thupiangte theingei hi. Tua tawh kibang pianpian tangthute zong za ngei ahih manin dawigilote nasep ahih lam thei hi. Bangcih ding cih pen a man thei hi. “Jesu na sang hiam? Na saan leh thu i ngenkhawm thei ding hi. Tua hi leh Khrist in banghangin nang zingsang sim in, tua ci om pahpah cih hong theisak ding hi,” ci hi. Nupinu in Jesu a upna le a saanna agen khitciangin Mordecai in pawlpi mite thungen dingin a kaikhawm hi. Ni thum sung bang thu ngen uh hi. A nithum ni-in Mordecai in tua nupinu ki thaksuaksak dingin sawl hi. “Tua ni thum sungteng pen hoih hi, zingsang ka khanlawh ciangin ka puante ka silh ngeibang mah in na om hi” ci hi. Tua zawh a sawtlo in tua nupinu tui hong kiphum hi. Dawi gilote in zong nawngkai sak nawnlo hi.\nSee also MSS 4: Meileng, Mawtaw le Sabbath\nAfrica gam sunga gam tuamtuamte ah, a diakdiak in Zimbabwe ah pen dawigilote’ nasepna laang mahmah deuh hi. Pupa ngeina upna lui sungah kidiah phadiak uh hi. Tua sungteng a Global Mission Pioneer a sem Mordecai in Adventist a om nailoh na munte nangawn ah pen tuabangte tuak mun mahmah ahih manin koi ci hawlkhiat ding cih thei hi. Matopo district sung tengah a seplai takin Sunday biakinn khat ah thugen dingin ki sam hi. Tua lai-ah khuknatna nei nupi khat in thungen dingin cial hi. A thungetna ah Jesu’ min hong lawhkhiat lianleh tua nupinu leilak ah thakhat thu-in ki pumpaih suk hi. “Tua dan-a hong pian ciangin dawigilote a paikhia uh ahi hi,” Kum 68 apha ta Mordecai in ci hi. “Tua nu adaingin thu ka ngetsak a, a mah zong tua tungtawn ma in Adventist hong suak hi,” ci hi.\nMordecai’ tangthu khempeuh ah dawigilote’ thu kihel khin sam lo hi. GM pioneer a sepkhit kum khat aphak kum, 2007 kum in Zezana ah kipuak hi. Tua lai-ah a om sung nuam asak penpen ahi hi. Innkhat khit innkhat lut in, Sabbath thumaan leh Jesu hong paibaih nading thu gen hi. Tua banga, a sepna hangin pawlpi mi 16 apha pawlpi khat leh a pastor pa uh hong piangthak in tui hong kiphum uh hi. Tua pawlpi pen tua munlegam aadingin Adventist pawlpi masa hi pah hi.\nTua zawh a sawt lualo khat ciangin, Beitbridge kici khua a, kumpi sang khat ah Mordecai in effort a bawl leh dawigilo 8 te tawh kituak kha hi. A power point sceen tungah singlamteh tunga kikhai Topa Jesu’ lim hong kap lian leh kum 48 apha nupi khat thakhat thu-in hong diangkhia in khansung panin taikhia hi. Kikhop khitciangin, sanghuang sung munkhat ah tua nupinu na lum hi. Themzong tanglo in a si tawh kibang hi. Mitampi takin zawng ngeingai in, sangkhan sung sual tungah sial uh hi.\nSee also Nuntakna a Kheel Nindum\nMordecai in pawlpi mi 10 kaikhawm in, lasakna le thungetna makaih hi. Jesu’ min hong lawhkhiat lian uh ciangin, tua numei thakhat thu-in hong tuto vat hi. Nakpi takin a kisat vanvan khit ciangin sualtung kiden sukna vat hi. Dawigilo khatin a pumpi a sugawpin paikhia ahihna a omdan tawh kithei hi. Tu in amah in tua nupinu suakta maw suakta lo cih thei nuam hi. “Khrist kiangah thu nangen ding hiam?” ci in dongh hi.\nNupinu ahih leh tanglo in sualtungah lumh lai hi. Siangtak nailo cih lim lahna hi ei, Mordecai in ci hi.\nPawlpi mite in lasa in thu hong ngen leuleu uh hi. Jesu’ min a zaktak ciangin, nupinu hong tuto kik in, liinggawp kilok gawp in, sualtung ah kipumpaih suk leuleu hi. A dang dawigilo khat paikhia leuleu hi.\n“Khrist kiangah thu nangen ding hiam?” ci-in Mordecai in dongh leuleu hi. Nupinu bangmah tang nai tuan lo lai hi.\nTua dan in hih toto uh hi. Pawlpimite in nitak nai 9 pan zingsang nai 3 dong lasa in thungen uh hi. A tawpkhak na-ahi, a giat veina ah nupinu in Mordecai in a sawl mahbangin thu hong ngen ta hi. Hong tuto in aw siang setset in thu hong ngen a, “Topa Jesu aw, dawigilote’ kiangpan in nong hotkhiat ka lungdam mahmah hi. Na pawlpi mi hoih khat ka suah nadingin hong huh in la, hih khansung ah om na tate mahbangin hong thakhauh sak in,”c i hi. Tua nupinu pen tu-in Seventh-day Adventist khat ahih banah Deaconess ahi hi. “God is good all the time, Topa Pasian pen a tawntungin hoih hi,” Mordecai in ci hi.\nSee also MSS 9: Kisil Buk Sungah Thungen\nAtawntungin Pasian hoih hi. Southern Africa-Indian Ocean Division sunga om gam 18 sungah ateeng mimal million 193 te aadingin thu hongngetsak mi khempeuh tungah lungdam kong ko uh hi. Tua banah Topa’ hong paikik nading taangkona ah a kizangh ding Sabbath 13 na mission sumpi ah nong kihel man un zong lungdam sawnsawn. Topa’n thupha hongpia ciat ta hen. Amen.\nPasian Langpang Khangnopa\nPrev post Zirlai 13: THIL ENGKIM KA SIAM THAR E\nNext post Lesson 13: NA KHEMPEUH A THAK IN KA BAWL HI


timestamp: atn

url: =Zomite’n Lambu Ciang Bek Sam Thei :: ZOMI DAILY\nposted on 16 October 2015 at 7:41 am Lomkholna: Article, Awnzapau, Theihhuai\nMangpiza (Executive Engineer) ngah khinsa tawh Chin College Construction Project (Kalay College) ka tun zawh College lamna ah sep ding bawl ding teng ka man khit ciangin ( 1991 – 1994), Kawlpi ah keima tenna ding inn lamh ka kipan hi. Inn lamna ding a ka khol sehnel ka kong mai ah 5 sudrum ding khawng vum eu-au in om hi. Naupangte sehneel tungah kimawl thei a ka deih kei hi. Khat vei innsung pan ka pusuah lian leh ka sehneel tungah ka veeng naupangte akimawl laitak ka tuakkha lian a, lau kisa in; “ Hey! Guai! tai meemgmeemg ni ei! Lambu pa’n hong mu! “ ci in a taikeek mangg pah uhhi.\nLambu ih cih pen ei tangpi tangtate theih dingin ATO (Assistant Township Officer)/Myo-oke za tawh kikim hi. Zo gamah Ciimnuai’ tate sung pan Lambu sem masa, U Suan Za Kam, U Tun Kam, U Ngo Nang, U Kam Khua Tual, tua zawh teh U Vungh Tual, U Awn Tual, U Mang Za Cin, ‘Hawkguam Lambu’ U Tual Vungh cihte pawl hi ding hi. Amaute lakah U Suan Za Kam, U Ngo Nang, U Kam Khua Tual, U Awn Tual leh U Vungh Tualte in Mangpi za (Executive Engineer) dong hong ngah uhhi.\nAmaute’ ma in Lambu sem pen Kawlgam bup na lengah Kawl mi kician zong kitam naii lo hi. Kawlgam suahtakna ngah ma in Kalate vive hi zaw lai ding hi. Tedim ah sangkah lai 1954 – ‘58 hun sungin Tedim Lambu sem pen a min thei keng. Pakistani te hi a, a tate thum zong SHS, Tedim ah sangkah in Tedimpau siam mahmah tek uhhi.\nTu dong mahin PWCte in Kawlgam khuapi khempeuhah a khua a liatna a neuna tawh kizui in AE, SAE, JE vaii puak pia hi. Tua a omna khuapite ii kumpi inn thak lamna leh puah kikna, lam thak ziikna lam lui puahnate a sem a bawl dingin vaiipuak nei ahih manin, a omna khuapi peuhah department dangte tawh kithuah kul hamtang hi. Thu neite in sep ding geel ding khat om leh tua khua ah amaute mah koh masak sawl masak belin nei hi. AE omna khuapite ah Lambute mah sawl tangzangin nei ahih manin, Lambute pen a koi akoi ah kithei phadiak (popular) takpi mah hi. (JE – Junior Engineer cihna hi a, a tam zaw GTI ongsate mah ahihi. Zo pau in Lambuneu na cihsak mai un.)\nEi Zomite leh Kawlgam khuata khuano lamte in Lambu ciang bek mah na sam thei in Lambu a cih leh a lian mahmah khin akisa, atungsiah za min zong a thei ban lo ih hihi. Ahi zongin ki-ukna lamah Kawl pau pan mah a ih laak Myo-uk, Vuandok, Mangpi, Menzi za ciang ih zang kim thei tek ding hi.\nKawlgam khuano lamte ah Lambu te’ Bogyi mah na ci in atung siah Lam Vuandok, Lam Mangpi, Lam Menzi cih bangin a khua mu zaw diak pawlten na zang uhhi . Ei Zomite leuleu ciangin Irrigation Department a, SAE te bang peuhmah pen Lambu cih bekmah bulphuh in ‘Hawkguam Lambu’ ih ci nuam teitei lai hi. Kawlgam a PAT semte Zolai sia mah ih ci teitei mah tawh a kibang ahihi.\nTua bek tham lohin ei mi sung pan zong a diakdiakin biakna nasem Manglai Kawl lai siam mahmah pipite na dongin tu dong mahin, cik a khan a ka sep khak ngei naii loh SAE za ahi, Lambupa’ hong cih den keei ciangin, naupang khat in pu aw, pa aw.. beek hong ci lo a, ka minpi taktak tawh hongsap galgal ding tawh kibang kasa aa, maan gen mahmah mai leng, nop mawh mahmah na khat nei gige hi. Galkap Colonel/Major/Captain khat RSM/CSM/CQ/Sgt pa’ aw cih tawh akibang ahihi. Akitel semsem dingin Menzi khat pen Myo-oke pa aw ih cih tawh akibang ahihi. Ahi zongin ‘amaute in Public Works sung min leh za tawh kisai bang mah a theih loh mah ding hi’ ci in ka mawh sak ka khialsak hilhial kei hi. (Lambu–SAE sem lai sem ngeisate’ aw, kong simmawhna kong neuseekna hi lo hi. Hong thei siam un.) RSM – Regimental Sergeant Major, CSM – Command Sergeant Major, CQ – Company Quartermaster.\nTua hi a, Leitung Pilna lam (Secular Education) nakpitak a sin ding nasia takin kong hanthawn nuam hi. Tuhun ciangin biakna sang lam vive ah ih kikhol nianua hi. Ei leh ei sungah ih buai leltak hi. Hoih lo hi aci vinven ka hi sam kei hi. A khang a khang a, biakna sia a kisam tawntung ding ih hih ciangin, kitawlnga lo a akahkah asinsin ih om ding mah ahihi.\nAhi zongin atam zaw pek tham pen leitung pilna lamah kipia in kidem bawl ta leng hoih ka sa hi. Zomite department mun tuamtuam ah kumpi nasemin omin kihel zo kim leng, ih Zomi bup adingin tampi tak noptuamin kipicing zaw lai ding hi.\nHih ka thu lu tawh kisai in Kawlgam Public Works a nasem engineer kicite min leh za tawh kisai a thei nuamte adingin anuai a bangin kong gelh hi.\nName of Designation (Public Works)\n(Old- Before 1990) | (New- After 1990)\n01.AJE Asistant Junior Engineer | Foreman/Road Worker Grade (1)\n02.JE Junior Engineer | Junior Engineer Grade (3)\n03.SAE Sub – Asistant Engineer | -do- (2)\n04.SAE (Spl) Sub- Asistant Engineer(Special) | -do- (1)\n05.AE Asistant Engineer | Asistant Engineer\n06.EE Executive Engineer | Executive Engineer\n07.DCE Deputy Chief Engineer | Dy Superintending Engineer\n08.CE Chief Engineer | SE Superintending Engineer\n09.-nil- – nil- | Dy Director of Engineers\n10.DE Director of Engineers | DE Director of Engineers\n11.GM General Manager | DMD Dy Managing Director\n12.MD Managing Director | MD Managing Director\n(2008 Kum Ciangciang)\nNidang nasep ka lut ma in ka zumpi ka department min uh pen PWD (Public Works Department) kici hi. Tua zawh ko nasep luttung lamin –1969 kum hun lai in PWC (Public Works Corporation) kici leuleu hi. Tua zawh ciangin PWC kiphiat leuleu in CC (Construction Corporation) ci in a min kheel leuleu hi. Galkap kumpi hong khan ciangin PW (Public Works) ci in kheel thimthum ta leuleu hi. Ministry of Construction khutnuai ah nidang pekpek akipan Public Works leh NHB (National Housing Board) te koih hi. Public Works khutnuai ah department atuamtuam tampi takin kikhen thuah lai a, tuate kong ban gen nawn kei ding hi.\nBSPP Hun Lai (1962 – 1990)\nEE: ACE Assistant Commanding Engineer kici ngei hi.\nCE: Commanding Engineer kici ngei hi.\nDCE: Dy Commanding Engineer zong kici ngei hi.\nAE: Engineer (3) kici ngei hi.\nSAE: Engineer (4) zong kici ngei hi.\nBSPP: Buma Socialist Programme Party\nKum 1997 masiah AE pan EE ngah na’ng kum 24, 25 bang sawt hi. A tungsiah zong mun tawm pha mahmah hi. Ka Construction Minister uh ahi, Gen. Saw Htun hongkah ciangin 1997 kum akipan Public Works athak in ki set-up/form-up a, ACE/EE pan a tungsiah za bang a zah sawm val in mun kisehin kiphuang hi. CE/SE mun bekbek pen zumpi a tu tawh bang tawh 35 val tak ahihi.\nTua hi a, a awng munteng pia kim pah ding ci leh za khan ding ol mahmah hi. Mun awng tam lua mahmah hi. Nidangin DCE mun pen Yangon Div, Shan State bekah koih hi na pi’n tun Roads & Bridges ah Spl Unit hong phuatkhiat ciangin unit 15 tuak hong phuangkhia a DSE post bang mun 30 val bang om thei hi. DDE mun pen nidangin om ngei lo a tun mun 10 val bang kiguang thei hi. Nidang in DE 2 bek om a tun mun 8 om hi. Ni dang a om ngei nai lo, DMD mun 3 om hi.\nHih ka laigelh lai tak (March 14, 2008) in a mun awng zahzahzah kiza khang sak leh AE khat zong om nawn lo in a za khangkhin mang ding uhhi. Asistant Engineer (Vuandok za) leh a nuai siah teng tampi tak a za a sim in (200 – 300) a thak zon beh kul lai zen ding hi.\nAhi zongin democracy ki-ukna dan tawh ih gam ki-ukna hong kikheel zenzen leh tu laitak aa Public Works te sep khempeuh pen company tampi takin hong sem hong la tek zaw ta ding uh a, Public Works in ki-ukna lam bek hong len ta ding ahih manin, tu a ‘new set up’ kibawl bangin a behlaplap ding cih thadah, tampi tak a khiap suk kik ding uh kul zaw bungleh ding hi. Banghang hiam cih leh Public Works in company dangdangte tungah ki-ukna leh QC (Quality Control) khawng bek mah hong len ta ding uh hi.\nPublic Works Sung Min Kisap Dan\nPublic Works sungah min kisapdan pen a tam zaw a za mahin kisam hi. Ki-ukna (Admin.) lam len ding a galkap bu hong lutte leuleu ciangin a galkap za tawh kisam zaw hi. Vuanzite bang peuhmah pen vuanzi aw kici lo in a mau za mah tawh kisam hi. A thu in engineer te bang EE a ngah a kipan a nuai a ten itna taktak leh a suan a muanna danin a za tawh sam zaw lo in ‘Sia aw’ cih kinak zat mahmah hi. Ko sung bangah zong ka Dy Minister khat uh (U Tint Swe) pen engineering subject nih kithuap tawh master degree ongsa hi a Saya ka ci zaw uhhi. A khatzaw pen a galkap za mah tawh ka hopih zaw uhhi. Galkap ulian vuanzi za leh a tungsiahte’ bang ‘Aba’ kici zaw lai hi. Tua pen Galkap kumpi in: “Galkapte’ pen Gammite ii a suan a muan a nu’ leh a pa’ hi “ cih lungsim tangpi tangta milip khempeuhte tungah hong vom hong keng sak nuam ahih ziakin, Aba/Kapa’/Daddy or Uncle hong ci sak uh hi ngiau tazen hi.\nPrevious: Tedim Zomi te’ Zolai Pupi Gin En Cin\nNext: Gamgi leh Minam ~ Dr. Pum Khan Pau


url: =Kuala Lumpur khuapisung ah huihpi leh guahsia kithuah, singkung abulpan kilongkhia :: ZOMI DAILY\nposted on 23 June 2018 at 10:17 am UTC+9:30 Lomkholna: Malaysia, News, Sawltak, World\nMalaysia, Kuala Lumpur khuapisung ah Friday nitaklam in huihpi leh guahsia in nawkgawp ahih manin singkungte kipuk in sikkang te ki leukhiagawp cih Bernama pan kiza hi.\nKuala Lumpur khuapisung aom vengtuamtuam ah singkungte abul panin kilongkhia in, sanginn tungkhuh sikkang zong aki leukhia pawlkhat omhi.\nKuala Lumpur Fire and Rescue Department panin Spokesman khatin agenkhiatna ah huihpi leh guahsia in anawkkhak phadiakna pen Bandar Menjalara, Bukit Kerinchi, Pantai Dalam vengsungteng hiphadiak hi ci’n genkhia hi.\nFriday nitaklam 4pm hunpawl akipan huihpi hatmahmah in, kekkia zong puakgamgam hi. Singkung apuksuk pawlkhatin mawtaw zong dengkha kici hi.\nBandar Menjalara, Villa Manja sungahzong pasalkhat ii ahawl Hyundai Veloster mawtawkhat singkung puksuk in dengkha a, ahi zongin kamphatna tawh asi aliam kuamah omlo bilbel hi.\nKampung Kerinchi vengsung aom SMK Seri Pantai kici sanginn khat ii atungkhuh sikkang tezong huihpi hatlua mahmaha hih manin kileukhiagawp hi.\nTuabangin khuasung tuahsiatna khatpeuh aomkhakding ci’n Kuala Lumpur Fire and Rescue Department te’n Officer mi 11 pen Standby in akoihsa ahihi. Khuasung huihpi leh guahsia in anawkgawp hangin lamzikpi tungah Traffic pen awkcipgawplua cih omsamlo hi.\nLembah Pantai Member of Parliament Fahmi Fadzil te’nzong amau Facebook Page tungtawn in kidopding zaksakna neikhia uh a, kozong Kuala Lumpur City Hall (DBKL) te tungah huhna ka ngen uh ci’n gelhkhia uhhi.\nFacebook Page tungah agelhkhiatna ah “Kidawm mahmah un. Huihpi hatmahmah in, guahtawh kithuah ahih manin University LRT mailian aom Kerinchi PPR (Block E) leh Taman Bukit Angkasa (Block 19) te ah singkung abul panin kilongkhia in atuksuk omkawikawi hi. SMK Seri Pantai sanginn tungkhuh sikkang zong huihpi in mutkhia hi ci’n gelhkhia uhhi.\nHihbangin huihpi leh guahpi hangin tuahsiatna athuakkha na omkhak uhleh amanlang in DBKL ahih keileh Fire and Rescue Department te zasakpah un, ahuhding hong paisak pahding uhhi. Sawltak #zomidaily\nPrevious: India gamsung aom ATM sungah zusa lutin $18,000 manneiding petsiagawp\nNext: ZAM Thupuak :: 24 Jun 18 DHS (Lahwaka) kikhak


url: =Asawtlo in Kawlgam buaiding ~ Thangboi :: ZOMI DAILY\nposted on 14 June 2019 at 7:58 am Lomkholna: Myanmar, News, Thangboi\nTukum February 19 ni in Gambup Innpi (pyi htawng su hluttaw) in akipsak ahi 2008 Thukhun Puahpha Ding Committe te’n tu’n 2008 thukhun etphatna leh puahphatna nasep azolam hita uh hi. 2008 thukhun a om chapter 15 bup leh abehlap teng enkhin ta uh hi. July 17 ni in apuahphat pen uh Gambup Innpi puak ding uh hi.\nTua hun tawh kituak ding in Lutol minam it khengval (ultra nationalist) Wirathu matkhiat ding in May kha 29 ni in Yangon nitumna lam district thukhen zum in thu pia hi.\nTua ni a kipan nisim in amau leh amau “Minam It” ( nationalist) akicite’n Zangkong leh khuapi pawlkhat ah Wirathu’ ading in mipi thunget khopna neiden uh hi. Lutol pawlkhat in makaih hi.\nHih 2008 thukhun puahphat ding vai kawl galkap te’n apatpan a kipan in nial den mahta le uh vote tawh lel zeel uh ahih man in utlo pipi in mang uh hi. Committee sung ah mi 45 kihel a, kawl galkapte 8 tualak ah om hi. Gambup level ah MP akahzo party te bek kihel ding ci ahih man in Chin state pan in minam minpua party lak ah ZCD bek kihel kha hi.\nWirathu tuni dong palik te’n manlo uh hi. Abukna kithei zo nailo ci uh hi. Ama’ ading thungente zong kuamah kimanlo hi. Kuama’ lut khaklohna mun (Shwedagone tung ah) khawng ah lutkhuan ngah lel uh hi.\nWirathu leh apawlte kawl galkap te’ khut zat ahihlam bel kilangh mahmah hi. NLD in zong atheilo dankhat in bangmah genkhia selo hi.\nNLD’ tupna kungmuipi ahi 2008 thukhun laihna ding thu ah kengsiah ding a kawl galkapte akithawi uh bel hi ngelngel ding hi. NLD in zong “Ih galte’n tha koi cia nei” cih atheihnop man vua akhahzan phot uh zong hithei ding a, cihna ding mel theilo zong hithei ding hi.\n2008 thukhun puahphatna thu gambup innpi hong tun taktak teh bel final hita hi. Final tunma akimawl tuak, akiging tuak lai uh ahi hi.\nBuaina bel atawm atam hong om hamtang ding a, buaina hong liatluat loh ding thupi ding hi. Mipi in bel Daw Su it mahmah lai aih teh kawl galkap te’n bel mipi’ tha tawh zokei mawk uh teh. Lampi dang tawh hong kivat vua asuksiat luat ding bel lauhuai hi.\nMipite’ thuak kulselo in thudam tak in khuahun ong kiheina ding thu nget huai mahmah hi. Kiukhat Pan, Mung Laan Thang (Tonzang, Zogam)\nPrevious: Thu kikupna meeting ah i kihel ciang\nNext: Mipiten kimawk suplawh thei


url: =Suan Phueng Hotels, Suan Phueng District - Book Cheap Hotel in Suan Phueng\nOther Accommodations in Suan Phueng\nVillas in Suan PhuengApartments in Suan Phueng\nOther star hotels in Suan Phueng\n5-star hotels in Suan Phueng4-star hotels in Suan Phueng3-star hotels in Suan Phueng2-star hotels in Suan Phueng\nOther hotels in Suan Phueng\nLuxury hotels in Suan PhuengBest hotels in Suan PhuengCheap hotels in Suan Phueng DistrictCheap hotels in Suan Phueng\nHotel at Ta Nao SiHotel at Pa WaiHotel at Tha Khoei\nMost commonly asked questions in Suan Phueng\nWhat are the most popular landmarks in Suan Phueng?\nThe most popular landmarks in Suan Phueng are Veneto Suanphueng, Khao Krajom, New Land Sheep Farm, Baan Hom Tien Suan Phung\nHow many hotels are listed in Suan Phueng?\nCurrently, there are around 110 hotels that you can book in Suan Phueng\nOther Popular Hotels in Suan Phueng


url: =Best Ways to Clean a Motorcycle - Elife Online Pharmacy\nPublished by Elife, in Motorcycle. Tagged with Best Ways to Clean a Motorcycle.\n← Some of the Best F1 Holiday Destinations The Best Motorcycle Brands →


url: =kazuko (pixiv13581460) the idolm@ster the idolm@ster cinderella girls takagaki kaede dress heterochromia | #447206 | yande.re\n? kazuko (pixiv13581460) 6\n? takagaki kaede 364\n? dress 63395\n? heterochromia 6407\nidolmaster idol master idolm@ster idol m@ster the idolmaster the idol m@ster im@s contact lens idolmaster cinderella girls white dress vertical-striped dress brown dress pinafore dress red dress bicolored eyes\nFavorited by: 秋月愛莉, yamatomato, NORN9, 2469848300, jo821011, QwxLux, 010429, makiechang, czc, friday22361, MODU, 黎涛, 3087635393@qq.com, youxide, xangel1943, Hercles, Kurudowell, saemonnokami, camilo-san, 迦楼逻, nekomiry, DopDop, adic8998, Nacor, wzngzhenlin, worldsystem, bnbyo, Makiiiiiiii (22 more)\nkazuko_(pixiv13581460) the_idolm@ster the_idolm@ster_cinderella_girls takagaki_kaede dress heterochromia


url: =U Kyaw Moe Tun anuntakna lahuai dinmun tung :: ZOMI DAILY\nposted on 7 August 2021 at 9:38 pm Lomkholna: Myanmar, News, Thomasmung\nBreaking: U Kyaw Moe Tun anuntakna lahuai dinmun tung:\nMyanmar’s ambassador to the United Nations ahi U Kyaw Moe Tun ii nuntakna lahuai din mun tung aa, ama personal security ding kilim bawl mahmah hi ci in News minthang khat ahi Reuters in genkhia hi.\nU Kyaw Moe Tun suallum dingin akikawm pa khat in U Kyaw Moe Tun kiang ah va pulaak aa, tua lai pan Federal Bureau of Investigation (FBI) in tua pa maan uh aa, thu asit lai tak hi ci uh hi. Tulai tak US Kumpi in special security alak sak lai tak hi ci uh hi.\nMi Pawlkhat in belh Galkap misok te in amun tuh nuam uh ahih manin sual lup ding ciang geel uh hi ci uh aa, anung lam pan Sente leh Russia ten zong huh uh ci in news pawlkhat ah suak sak uh hi. Abeisa hun in zong London, UK ah Misok te in Kawlgam Embassy buluh in lencip uh ahih manin US gamah zong tua dan hong ngongtat dinguh kipatau mahmah hi.\nGalkap misok ten Ukna buhluh in Kawlgam a uk nop uh hangin tudong ciang taangtung lo bek thamlo in UN leh International ah zong mun ngah nai het lo uh ahi hi. Leitung Gam tampi in National Unity Government (NUG) pen Kawlgam Kumpi taktak dingin akoih zawh nang ahanciam pih lai tak uh ahi hi.\nHong tung ding August 07 (Saturday) ni in zong Washigton D.C ah State tuamtuam pan Kawlgam mi teng kisutuah in Lungphona lianpi kinei dingaa, tualai ah zong NUG Kumpi din pihna leh U Kyaw Moe Tun tawh dinkhopna cih te zong nasia takin neih ding geelna lianpi kinei hi.\nMore: US President Joe Biden in Myanmar gam tungah gawtna bawlding\nTua bek thamlo in hong tung ding September kha sung in UN ah Misok te palai koih ding maw, NUG te ii U Kyaw Moe Tun mah kip sak lai ding maw cih United Nations Credentials Committee ten vote khia in khensat dinguh ahih manin akua mapeuh in thu ngetna ah phawk tek ni. I Kawlgam mailam hun ding thu ngetna ah phawk tek ni. Thomas Mung\nPrevious: Samson a that kua hiam? ~ Zomi Quavadis\nNext: COVID-19 Delta News Update ~ Thomas Mung


url: =Topic: Admin is hiring! Part time projects. (Read 5386 times)


url: =Sengam guahtui tamluatna hangin mi 120 val in sihlawh :: ZOMI DAILY\nposted on 6 July 2016 at 11:45 am Lomkholna: China, News, Sawltak, World\nSengam sung aom Yangtze River dungteng ah guahtui tamlua mahmah ahih manin, tuiciim tunggawp a, mi 120 val in sihlawhkhin cih AFP News in zanni in genkhia hi. Tuaban ah tukalsung in Typhoon huihpi in nawkding in ki ummawh sawnsawnlai ahih manin, huaisia zawkhathei laiding cih kiza hi.\nXinhua News Agency te genkhiatna ah hih guahtui tamluatna hangin mi 1.3 Million bangin cimawh dongtuak in om uh cihzong genkhia hi.\nJune kha beikuan akipan tawlngalo in guahtui tamlua ahih manin, inn bekbek zong 41,000 val siacipkhin cihi.\nShanghai khuapi geikiimteng bangah tui khanggawp ahih manin, Water Level pen abeisa kum 10 sungah asangpen hiding hi ci’n Beijing News inzong pulak khia hi. Khuahun theite ummawhna Weather Forecast bangin Friday ni in Typhoon huihpi guahpi honglutbeh lailaimawkleh hih kuamsungteng pen lauhuai khialua mahmahding kici hi.\nTutung khuahun siatna hangin supna pen asumin akituat ciangin 38.16 Billion (RM23.03 Billion) bang hikhinding kici a, mihing bekbekzong aki mukhiazolo amangcip mi 42 bang phakhin hi ci’n Xinhua News in genkhia hi.\nKumsim in tubanghun pen Monsoon Season ci’n khuahun asiatheizel himah taleh tukumpen huaisia phadiak hi.\nTheihhuai khatah: Yangtze River akici Sengamsung a aluang luipi pen Asia gamsung ah lui asaupen in aki ciamteh khat ahihi. Tuaban ah leitungbup ahzong lui asaupen thumna ahihi. Asauna 3915 Mile in ki ciamteh hi. ZD Sawltak #zomidaily\nPrevious: Sumbei lo USA Citizen Vai\nNext: Sihna A Mong (Moment of Death) ~ Neng Pau


url: =16. SzentGyorgyi Quotes (19)\n17. Whatever Quotes (355)\n18. Whatever man does he must do first in his mind Quotes (1)\n19. Whatever man does he must do first in his Quotes (1)\n20. Whatever man does he must do first in Quotes (1)\n21. Whatever man does he must do first Quotes (1)\n22. Whatever man does he must do Quotes (1)\n23. Whatever man does he must Quotes (1)\n24. Whatever man does he Quotes (1)\n25. Whatever man does Quotes (1)\n26. Whatever man Quotes (1)


url: =SATAN’ KAWLNGIAN – FGA Tulsa\n(By: )Rev. Khai Khan Suan, DD\nEgypt gam pen leitung etsakna, Faro pen Satan etsakna, Egypt gam a saltaang Israelte pen tuhun thu-um mite etsakna hi. Egypt gam a uk kumpite pen ‘Faro’ kici hi. Tua pen mi’ min hi loin a zaa’ min hi a, a khiatna pen inn golpi (great house) cihna hi.\nMipil khat in a genna ah, gal cih pen kizo thei lua hi, aih hang a kizo thei lo khat pen Pasian’ lungsim a tuak mite kizo thei lo hi, ci hi. Tua ahih manin hahkat a Pasian a zong mite le upna tawh Pasian a bia taktakte pen a hawk thei humpi in zong a cih nading thei lo hi. Tua bang miten noptuamna thupha ngah pelmawh hi, ci hi.\n1. Naungek pasal khempeuh that un(Pai.1:22)\nFaro(Satan) in Egypt gamah Israelte pung lo dingin Israelte naungek a suak pasal khempeuh meklumin Nail gunah paih ding thupia hi. Hih pen thudang hi loin ei hong dep kha leh, ei sangin tamzaw kha leh cihna hi. Pasian in mihing a bawl lai-in pungin khang unla leitung dim in, zo un a cih tawh kilehbulh ahih manin tua pen Pasian lang-dona (Satan’ Kawlngian) hi gige hi. Tu hun teh Satan in kumpite le mipilte zangin nau khak ding, nau hal ding, nau suksiat ding, …nau dal ding cihte kiuanggen mahmah hi. Hih zong pun loh nading a Satan’ Kawlngian khat hi gige hi.\nBishop Felix Lian Khen in, leitung ka zin kawikawina ah condom kiuanggen lua ahih manin ka khasia, ci hi. ‘Jesus saved’ kicih nading munah ‘condom saved’ ci-in Zeisu munah condom kikoih tazen hi, ci hi. Bang hang cihleh tua zatna tawh mi kipung nawn lo ding cihna ahi hi. Tu ni-in Zeisu min tawh hong gen ning, pun ding khan ding a khak khempeuh Satan’ aa hi. Tuate khem-peuh i inn sung i gam sungah bei ta hen! Pun ding khan ding a Pasian hong deihsak-nate tangtung zaw ta hen! Tua thute ah hoi kha loin Pasian’ kammal mah kipletzaw ding hi hang.\nSatan in mihingte’ khamit hong hum sak hi. Gup ngah a kibehlap ding pen a hih theih tawpin khaktan hi. Gil sung a om nau-ngek a suaksiat mah bangin piangthak ding-te susia hi. A lawp pian khat om leh nuaitan-suk cih zong kha lamah Satan nasepna mah ahi hi.\n2. Hih munah bia vou (Pai.8:28)\nFaro in Mawsi kiangah na Pasian uh suakta takin hih laiah bia vou, ci hi. Tua pen a phal tawh kibang napi a ngiankawipi hi. I cih mah bangin tu’n dawimangpa’n bang sem hiam cih leh kikhel se kul kei, zu ne, za-tep sa-in zong vantung gam kitung thei lua hi, cih tawh mi tampi hong khem hi. Greek lai-in mihingte dinmun thum a genna ah, sukikos a cih pen piangthak lote a genna hi a, sarkikos pen piangthak napi a samite hi-in cilesa tawh kidimte hi, pneumatikos pen khami cihna hi. Pasian in khami dingin hong deih hi. Dawilutte nangawn a sung a dawi tawh kihoin paupau a hih leh ei Kha Siangtho nei-ten i sung a Kha Siangtho tawh kihoin i pau-pau ding ahi hi. Cilesa tawh kidim luatna pen Egypt genna ahih manin tua panin paikhiat ding pen Topa deihna hi. Tua ahih manin thu um lo mi tawh hakkol puakhawm lo lim-lim ding hi ziau hi.\nGreek lai-in ‘ekklesia ‘ a kici pen tuhun pawlpi a genna hi a, pawlpi pen leitung mite lak pan a kisamkhia saptuamte hi. “Bia lel un” cih pen Pasian mite adingin a piang thei lo thu hi. Khazih sungah a om mi in alui nate kikhelin athak a piang zo hi (2Kor.5:17) a cih nungsang leitungnate/mite tawh kigawm-khawm le kibangkhawm ding cih pen piang thei lo hi, paisan ding ahi hi.\n3. Gamla pai kei vou (Pai.8:28)\nMawsi in Faro kiangah ka paikhiat loh phamawh hi, a cih ciangin Faro in gamla pai kei un, ci hi. A kul leh zong a kilehkik ziau thei ding gamgi ciang khawng bek pai un, a ci nuam ahi hi. Hih pen gamgi pianthakna hi. Gamgi pianthak cih pen zusai ah zong mi tawh kilawmta thei, dawn khawm thei lel, biakinn sungah lah makai lanlan thei, alang alang hi kawikawi thei nuntakna hi. Tua ding deihna’n Satan in gamla pai kei un hong ci hi. Ahih hang Pasian in siatna tawh kipelh a gamlapi ah i taisan ding hong deih hi.\nMang.3:15-16 ah Laodicia pawlpite, Topa Zeisu in a laikhakna sungah, no pen lum pelpal mawk ucin, ka kam sung pan hong siakhia ding hi’ng ci hi. Laodicia khua pan tai 6 na ah tuisa phulna (hot spring) ciktui omin tua pan tui lain a khua sungah tungsak uh hi. A tui lakna gamla ahih manin khua sungah tua tui a tun ciangin sa nawn loin lum hithut a om pen Topa Zeisu in Laodikia pawlpite tua tawh gentehin na vot uh leh vot vet unla, na sat uh leh sa vet un. vot lah vot lo sa lah sa loin na om uh leh ka kam sung pan kong siakhia ding hi, ci hi.\nMawhna le leitung nate khempeuh gamlapi ah i taisan ding Topan hong deih hi. Zawtah in zong mawhna pen gamlapi ah taisan hi. A zing ciang ‘Pi, sep ding a om hia’ ci-in va kitah kik se loin taisan vingveng a, thong sung dong tai hi. Lot’ zi tai loin nunghei ahih manin cikhuam suak hi. Tua ahih manin cilesa tawh a kigawmkhawm nuntakna le sami hihna pan khami hihna ah tai-in nunghei loin sialsial nawn loh ding ahi hi.\n4. Pasal teng bek pai un (Pai.10:10)\nPiancil sungah pasal amah bek a om ding hoih lo hi, Pasian in ci hi. Tua Pasian’ kammal lehdoin Faro in pasal teng bek in Pasian bia un, ci hi. Pasian in pasal tangtat loin numei zong tangtat loin biakhawm ding deih hi. Joshua in kei le ka innkuanten Topa ka bia ding uh hi, ci hi. Naw-ii zong tuiciin pan suahtak nadingin a zi a tate mah tawh tembaw sungah lutkhawm uh hi. Tua mah bangin ei zong kinusia loin Pasian a bia dingin i vekin kuankhia ding hi hang.\nTua ahih manin Satan Kawlngian ahi pun loh nading, mawhna paisan loh nading, mawhna le cilesa deihnate pan gamla pai-khiat loh nading le pasal teng bek pai un, cih khemnate sungah puk loin, tua Satan khemna Kawlngian khempeuh gamlapi ah paisanin innkuan kim pawlpi kimin upna tawh hahkat takin Pasian biain a pung ding, a khangto ding le Pasian’ maipha ngah dingin mimal kim Topa’n thupha hong pia ta hen!\n#(BAG Nipi hungelna pan)\n#Zang Awngging pan kila kik hi.\n← သခင္ေယရႈႏွင့္ စာတန္ထိပ္တိုက္ေတြ႔ဆံုျခင္း-Pastor Van Te\nSamsiatna Koipan Hong Pai Hiam? : Rev. Vung Za Niang →


url: =Sabbath Lungnopna Kipakni ~ MUC\nSabbath Lungnopna Kipakni\nSabbath-Lungnop Kipaak Ni\nFriday Ni Kigin Ni Hisak In-Sabbath ni adingin kiginkholhna kheempeuh Friday ni zawhsiang ding ahi hi.Sabbath ni silh ding puante kigingkholsa-in koih a,anhuan ding khempeuh zawhsa a neih ding kisam hi.Khedap bulh dingte siangsak sitset-in,kisilsa a om ding ahi hi.Sabbath ni pen puan khui-in a sia puahtawm sansan ding hilo-a,an huan tawh buaicip loin,leitung nopsakna leh nasepte tawh zatkhop ding hi lo hi.Friday ni a tumma-in leitung nasepte koihkhia a,leitung thu tawh kisai laite muhna ah koih khak ding zong hi lo hi.PASIAN thukham tawh kituakin tate in Sabbath a zat theih nadingun kiginkholhzia,a thu leh a deihna nu leh pa in a hilh kul hi.\nHih kigin ni-in ih sanggam meeltheih,innkuan leh pawlpi sung buaina kitelkhialhna ih neih kheempeuh koihkhiat ding thupi mahmah hi.\nInnkuan Kikhopna Tawh Sabbath Muak Ding-Friday ni a tumma-in innkuan kheempeuh kikaikhawm a PASIAN kammalte simkhawm-in,thungetna leh lasaknate neih ding kisam hi.Mi tampi takin thupi ngaihsut nawn lo ahih manin hi mun ah kipuahphat ding ahi hi.PASIAN leh eite khat leh khat tungah mawhmaisakna nget ding zong thupi mahmah hi.Innkuan mimal kheempeuh in PASIAN’ thupha piak a sianthosak Sabbath ni a pahtawi theih nadingun thupi takin geelna,vaihawmna neih ding kisam hi.\nSabbath Hunnuam Eite’-a Hilo-in PASIAN Ong Piak Hi-PASIAN in ni guk sung eima’ na sep dingin ong koihsak a,a ni sagih ni Sabbath pen Ama adingin tuamkoih hi.Sabbath ni pen eite’ thupha ngah ni–leitung nasepte koihkhiaphot a ih lungsim ngaihsutna kheempeuh PASIAN leh vantung bekah ih ngak ding ni ahi hi.Sabbath ni ong tun ciangin ih kampaute,ih sepnate kidop mahmah ding kisam hi tuahikeileh a tuamdiak TOPA’ Ni pen eima hoihsak thu tawh ih nin sak kha ding hi.Sabbath ni eima’ na sem loin ih tate’ gim nadingin bangmah sem sak lo ding hihang,ni guk sung nasep ding hun ong kipiakhin ahih manin Sabbath ni-in nuntak zonna nasep peuhmah sep loh ding ahi hi.Vantung PASIAN muhna ah a siangtho Sabbath a ninsakte ih hih loh nadingin Sabbath ni-in pau loh dingte pau lo pah a,sep loh dingte sep loh ding hi pah hi.PASIAN in Sabbath ni-in na sep loh ding bek ong sawl tuanlo-a ih lungsim mahmah zong a siangtho takin kep ding deih hi.\n*Ellen G. White,Child Guidance(Naupang Makaihzia),Khenpi 79,pp.528-529.\nKai Lun Mang


url: =Thupulakna: Zomi Khawmpi USA 2016 :: ZOMI DAILY\nposted on 1 March 2016 at 10:15 am Lomkholna: News, ZIUSA, Zomi\nZomi Khawmpi USA\nZomi Innkuan USA kipawlna in kum nih hal a, July 4th Holiday Week-end simin abawl Zomi Khawmpi USA pawipi pen tu 2016 kum inzong bawl dingin Executive Committee in January 23, 2016 ni a Thukikupna sung ah khensat hi. Zomi Khawmpi USA 2016 pawipi innteek dingin Zomi Innkuan Tennessee kipawlna kicial a, minam itna leh Zomi Innkuan USA kipawlna panpihna tawh hong sang uhhi. Tua ahih manin, “Zomi Khawmpi USA 2016” pawipi pen anuai a hun-geelna bangin kibawl ding hi.\nZomi Khawmpi USA 2016 Hun-geelna\nA Ni : July 1, 2, 2016 (Friday, Saturday)\nA Mun : Nashville, TN, USA\nInnteek : Zomi Innkuan Tennessee\nZomi Khawmpi USA 2016 pawipi sung ah, ngeina mahbang in tukpeng (bawlung) kidemna a kipan pawi tuamtuamte bawl dingin akigeel laitak hi a, asawtlo in pawi bawl ding vai tawh kisai thu leh late akicing in hong kitaangko ding hi.\nZomi Khawmpi USA 2016 pawipi asiim dingin US gam sung a om Zomi khempeuh leh tuipi galkai Zomi khempeuh a kipan, Kawl gam Vai gam a om Zomi khempeuh hong kisam hi. Pawipi a siim dingin tu a kipan in kigingkhawl ni.\nZomi Khawmpi USA 2016 pawipi ah kimu ni ei.\nPrevious: US gamsung khualzinna pawlkhat – 59\nNext: Mimang hong kanpih un (Sawng Deih Suan & Mang Lam Sing)\nZogam Liimlang ~ Bob Tuangpi


url: =LESSON 5 JULY 27 – AUG. 2 KAMSANGTE’ KIKO-NA ~ MUC\nLESSON 5 JULY 27 – AUG. 2 KAMSANGTE’ KIKO-NA\nAdmin 11:34:00 PM Articles, Sabbath School Lesson\nLESSON 5 JULY 27 – AUG. 2\nTu Kaal Sung Sim Ding: 1Sam. 8: 10 – 18; Amos 5: 10- 15; Micah 6:8; Pian. 19: 1-13; Ezek. 16: 49; Isa. 1: 15 – 23.\nKAMNGAH: “Mipa aw, Topa in a hoih hong lak zo hi. Tua hi-a TOPA in nang tungah bang hong kal ahi hiam? Thutangin gamta inla, lainatna it-in, kiniamkhiatin, na Pasian tawh kalsuan khawm in” Micah 6:8.\nLai Siangtho sungah Thuciam Lui sunga kamsangte a nunzia uh lamdang mahmah hi. Pasian sawl thute hangtakin pulaak uh hi. Kamsangte in hehna, dahna, lungkhamna tawh a gen uh thute amaute’n a za nuam kei zongun, tua thute nawlkhin theih hi lo hi. Kamsangte in a masa-in Israel leh Judahte kiangah kisawl ahih mah bangin Pasian kiang zuan dingin hilh uh hi. Amaute kimlepaam a om namdang pasiante zui-in, amau gamtat bangin gamta uh hi. A mawhnate uh kisikin, Pasian in amaute a itna thei-sakin, a bei-sa hun a Pasian ompihnate pulaakin, Pasian tawh kigamla-in om le-uh a thuak ding uh gimnate zong hilh khol hi.\nTua bangin kamsangte in makaite hi taleh a mite a mawhsakna lianpen in cimawh genthei-te bawlsiatna, nengniamna hi. Milim biakna, gamtat siatna khempeuh in mawhna hi. Tua banah cimawh, genthei-te simawhin a nengniamte in gimna thuak ding uh hi.\nThuman Thutak Tawh Nungta Dingin Sapna\nPasian in Israel mite sam-in amau adingin geelkholhna nei a, ahi zongin amaute in Pasian’ sapna bangin nungta lo uh hi. Khapsa gam sung a lut khit a sawt lo-in kamsang leh thukhen pa Samuel tungah, namdangte’n kumpi a neih mah bangin Israelte in zong kumpi deih uh hi (1Sam.8:5).\n1Sam. 8: 10-18 sim in. Israelte’n kumpi a ngetna hangun Samuel in vauhilhkholhna bang nei hiam?\nIsraelte in namdangte tawh kibangin kalsuan kipan ding ahihlam Samuel in mu hi. Samuel in kumpi masa dingin Saul hilh a, a gen bangin a sawt lo-in tangtung takpi hi. Israel gam in nopna tawh kidim laitakin zong David leh Solomon in zia-etna, siatna leh namdangte vangliatna tawh kipelh lo uh hi.\nTopa in kumpite leh kamsangte tungtawnin a mite thuhilh tawntung hi. Kamsangte in Israelte lak a om cimawh genthei-te a huh dingun Pasian in a sawl thu mangngilh lo-in Ama deihna bangin a kalsuan nadingun hilh tawntung uh hi. Thutak thu maan tawh thukhenin, a hoihin a gamtat nadingun Hebrew kamsangte in hilh uh hi. Israelte leh a makai-te un thumaan lo-in nasemin, Pasian’ deihna a zuih loh manun gimthuakte a huh dingin kamsangte in hilh tawntung hi.\nAbraham Joshua Heschel in thu maan lohna hangin Thuciam Lui kamsangte’ hehna leh tuhun leitung in thu maan a kin lohna hih bangin gen hi: “Kamsangte a hehsak thu tu-in zong nisim i nuntakna-ah kimu den hi. Kamsangte in aman lo thute a muh uh ciangin nakthei lo zah phialin heh uh hi. Eite in tatsat lo-in aman lo-in nasepna, kineihkhemna, zuau thute i awlmawh nawn kei a, i hehna piangsak nawn lo hi. Kamsangte ahihleh aman lo thu neu khat in leitung susia zah phialin ngaihsun uh hi.” The Prophets (New York: Jewish Publication Society of America, 1962), 3,4.\nKamsangte in Pasian lungsim leh a ngaihsutna pulaak uh hi. Kamsangte in Pasian aitangin thugente ahih manun, khitui tawh kidim Pasian mit bangin kuama muhloh gim thuak mite mu-in aman lo-in sepnate hong musak thei uh hi. Tua hileh Pasian tawh mapangin sem dingleh i kimlepaam a om nengniamte khakkhia-in a dahte hehnep dingin hong sawl hi.\nKoi bangin “namdangte bangin” nungta-in siatna kithuak hiam?\n“Kei pen kamsang ka hi kei a, kamsangte’ ta zong ka hi beek kei hi. Kei pen tuucing ka hi a, theithek huan puah tawh a thuahkhawm ka hi hi. Ka tuucinna panin TOPA in kei hong samkhia a, ama mi Israel-te tungah thugen dingin a hong sawl hi” (Amos 7: 14, 15).\nAmos in kamsang dingin amah le amah kicing kisa het lo hi. Kamsang dingin siamna kisam khat zong a neih lohna kitel hi. Tua hi taleh Israel a kipan a thugen a za khempeuh lungtang sukha hi. Kamsang dangte mah bangin a kim a paam a om gamte, Syria, Philistia, Phoenicia, Edom, Ammaon leh Moab, khat khit khat amaute’ tatsiatna, mawhnate pulaakin a tuah ding uh Pasian’ thukhenna gen hi (Amos 1: 3 -2:3). Tua bangin Israelte in a galte uh thuak ding a zak uh ciangin lungdam kipaak ding uh hi. Bang hang hiam cihleh amaute hangin Israelte in gimna thuak uh hi.\nAmos in namdangte thuak ding a gen khit ciangin, sawtnai lo-a gam kikhen Judah leh Israelte thuak ding Topa’ thukhenna pulaak hi. Amaute in Pasian nial uh a, a thumang lo ahih manun amaute thuak ding gimna, Amos in Pasian aitangin pulaak khol hi (Amos 2: 4,5). Amos in Saklam kumpite kim a om mite’ thuak ding gimnate a pulaak takteh Judahte kipaak mahmah kha ding uh hi. Ahi zongin Amos in Judahte thuak ding thute zong pulaak hi. Topa’ muhna ah Israelte in siatna, milim biakna, aman lo-in gamtatna tawh kidim ngitnget ahihna uh Amos in pulaak hi.\nAmos 3:9 -11; 4:1, 2; 5:10-15; 8: 4-6 sim in. Amos in bang mawhna langpan hiam?\nAmos in amaute thuak ding gimnate a pulaak in ah amaute zaknop theih dingin kampau lo hi mah taleh a hilh thute in Topa kiang zuan dingin hilh hi. Tua banah cimawh, genthei-te huhin, aman-in nasem dingin hanthawn hi: “Thutang, tui bangin luangkhia-sak unla, thuman, a kang ngei lo tui bangin luangsak un” (Amos 5:24). Amos in a nunung pen a genkholh thu in Pasian mite thaksuah kik nading thu hi (Amos 9: 11-15). “Amaute langpanna a liat mahmah hun sungin amaute kitangsapna lian penpen Pasian thupuak in mawhmai-na leh lametna hi” Ellen G. White, Prophets and Kings, 283.\nA hoih lo khat puahpha dingin kamkhuah pau kisap hun a om hiam? Koi bangin tua bang kampau ding kilawm leh kilawm lo khentel ding i hiam?\n“Mipa aw, Topa in a hoih hong lak zo hi. Tua hi-a TOPA in nang tungah bang hong kal ahi hiam? Thutangin gamta inla, lainatna it-in, kiniamkhiatin, na Pasian tawh kalsuan khawm in” Micah 6:8. Koi bangin hih thu na nuntakpih hiam?\nMicah 6:8 in mi tampi theih Lai Siangtho mun hi. Laisuan tuamtuamte, laihawmte sungah zong kigelh mun mahmah hi. Ahi zongin Amos in tua bangin a gen thu, ama hun lai-a mite nunzia tam i thei kei hi.\nMicah 2:8l 3:8-12 sim in. Mite in bang semin Amos in mawhpaih hiam?\nAhaz kumpipa in Judah mite a uk a kipanin Israelte a siat mah mah laitak hi. Mun khempeuh ah milim biakna, gitlohna tawh kidim hi. Cimawh, genthei-te in nengniamna thuak semsem uh hi. Ama mai-a kamsangte mah bangin Micah in aman a gamta lo-te’ thuak ding gimna pulaak kamsang hi. Micah 1-3 in Pasian mite gitlohna, amau mawhna hangin amaute thuak ding gimna, Pasian hehna, a dahnate pulaak hi. Ahi zongin Pasian in a mite nusia tawntung lo hi. Gimna lianpi thuak ding uh hi mah taleh kamsangte in Pasian in tatsat lo-in a mite hehpihin a itna pulaak uh hi. Pasian in amaute it, kemcing ahih manin amaute vauhilh hi. Pasian in amaute mawhna maisakin bawlpha nuam hi. Pasian in amaute tungah a tawntungin hehpai suak lo ding hi (Micah 7: 18-20).\nTua bangin Pasian in amaute it ahih manin amaute gamtatzia ding hilh hi. Thu maan-in, itna hehpihna nei-in kiniamkhiat ding uh hi. Thuneu tawh a kibat hangin tua bangin a om nadingun kimlepaam siatna nusia-in, hamsatte a kantan uh kisam hi. Aman lo-in nasemin huaihamna, gitlohna tawh kidim mite lakah thu maan, itna, hehpihna, kiniamkhiatna a neih zawh nadingun cihtakna, hanciamna, hangsanna kisam hi. Ahi zongin eima tha tawh a zo ding i hi kei hi. Topa tawh tonkhawmin i zo thei hi.\nBangci bangin Pasian mai-ah hehpihna, itna, kiniamkhiatna tonkhawm hiam?\n“Sodom mawhna’ tawh kisai thu dong ding hi lehang Khristian tampi in numei pasal mawhna leh gitlohna pulaak kha ding uh hi. Pian. 19: 1-13 sungah siatna thuak Sodom siatna kigelh hi. Sodom mawhna in i ngaihsutna sangin lianzaw thamlai hi. Ezekiel pulaak ngaihsun in: “Na sanggamnu Sodom’ mawhna in, amah le a tanute in nek ding tampi nei-in nuamsa mahmahin, daitakin om uh ahih manin amaute kiphasak uh a, a zawng a cimawhte don lo uh hi” (Eze. 16: 49). Pasian in siatna, gitlohna tuamtuamte awlmawh lohna hi lo-in, ahi zongin Sodom kisiatna a hang, Ezekiel tungah a pulaak thu in, sum le pai ah aman lo-in gamtatna, cimawhte don lohna hang hi, ci hi.\nNumei pasal mawhna a siat mah bangin aman lo-in sumngahna zong siatna hi lo hiam? Amos khit ciangin Micah, Isaiah leh Ezekielte in kisiat ding genkhol uh hi. Jerusalem in Babylonte ukna nuai-ah saltangin a om khit uh ciangin, Ezekiel in Pasian in a mite puahpha ding a kamciam genpi belin nei hi.\nEze. 34: 2-4, 7- 16 sim in. Pasian in gitlohna tawh kidim Israel makaite leh Topa in a mite tuu bangin a ciinna tehkak in. Koi bangin makaite in a zawngkhal tuu-te a kepzia uh leh Topa kepzia kilamdang hiam? ___________________________________________________ ___________________________________________________\nBangzahin siatna tawh kidim uh a, Sodom bangin kisia khin uh hi mah taleh Topa in amaute zongin siatna pan honkhia-in a puahphat ding ngak tawntung hi. Pasian in Jerusalem puahkikin biakinnpi lam kik ding a, amaute teenna gamah puakkik dingin geelkhol hi. Pasian pahtawi-na biakna pawite tawh lungdam kik ding uh hi. Topa in amaute teen nading mimal tawh kizui-in leitang, amau gamh dingin pia ding hi (Eze. 47: 13 – 48). Egypt panin a hotkhiat khit ciangin Topa in Moses leh Israelte tungah a pulaak mah bangin, saltanna gam panin Israelte in suahtakna ngah ding uh hi. Cimawh, nenniam thuakte a kipan khualmite in zong suahtakna ngah ding uh hi.\nHoihna, nopna tawh nungta thei ding hi napi eite khensatna hangin siatna, gitlohna tawh kidim hi mah lehang i Pasian in kisik hun hong pia Pasian hi, cih thu bangzahin thupi hiam?\nIsa. 1: 15 – 23; 3: 13 – 15; 5: 7,8 sim in. A kim a paam a om mite’ nunzia a muh ciangin Isaiah pulaak thute koi bangin na pulaak ding hiam?\nIsaiah thuhilh masak in (Isa. 1-5) Pasian phawk lo-in siatna tawh kidim uh ahih manun thukhenna thuak ding uh hi. Ahi zongin Ama kiang zuan kik le-uh Topa in amaute bawlpha-in amaute gamah teengkik ding uh hi, ci-in kamciam hi. Amaute siatna hangin Isaiah in dahna lianpi thuak hi. Kamsangpa in Pasian in kua hi, ci-in a theihtelna, Pasian in a mite a khualnate siksanin a beisa thute ngaihsunin, genthei mi tampite thuakna, siatna hangin amaute thuak ding thukhennate hangin dahna tawh kidim hi.\nIsaiah in dahna tawh a nasep zomsuak hi. Pasian in Israelte ading a sep, a bawl nate phawk tawntung dingin hilh hi. Gim thuak uh hi taleh Pasian in amaute adingin a sepnop nate hangin lametna guan hi. Tua ahihteh amaute in tu-in Topa zongin Amah tawh thuciamna thak nei dingin, siatna a bawl uh kisikin, a nunzia uh khel ding kisam hi.\nIsaiah 58 leh 59 in thutak, aman a gamta ding thuhhilhna hi. Isaiah in amaute nunzia hih bangin pulaak hi; “Thutang kihawlkhia a, thuman in hong naih thei lo hi. Mihonpite’ kikhopna munah thuman kizanglo a, thutang tum thei lo hi” (Isaiah 59: 14). Ahi zongin Isaiah in Pasian in tua bangin a gamtatnate uh thei lo hi lo-in, Topa in a mite honkhia “Honpa” hong pai ding hi (a neu 20), ci-in pulaak hi.\nIsaiah in a thuhilhna sungah Messiah hong pai ding limgen mahmah hi. Messiah hong pai ciangin thumanna, hehpihna, damna leh Amah tawh kizopna hong pia ding hi.\nIsa. 9: 6,7; 11: 1-5; 42: 1-7; 53: 4-6 sim in. Koi bangin Isaiah pulaak thute in Jesuh nunna, a nasep, a sihna tawh kizopna nei hiam? Isaiah genkholhnate Jesuh leitungah a hong pai-na thu bangci pulaak hiam?\nNgaihsutbeh Ding: Ellen G. White, “The Assyrian Captivity,” 279 – 292; “The Call of Isaiah,” 303 – 310, in Prophets and Kings.\n“ Nenniamna, aman lo-in gamtatna, a khengval noptatna, nopsak theih tawp a nopsakna, maizumna nei lo zukham-in pawibawlna, uangtat luatna, siatna gamtat hoih lohna-ah zualzannate nusia-in, a siatnate uh paisan dingin ngaihtakin tangko tawntung uh hi taleh, kamsangte thuhilh in a mawkna suak hi.” Ellen G. White, Prophets and Kings, 282.\nIsaiah in mite nunzia khua-sak a muh ciangin lungkia hi. Aituam ngah ding bek ngaihsut lianpi-in nei ahih manun inn khat khit inn khat, lo khat khit lo khat neih behbeh uh hi. Thu maan panin lampial uh hi; mizawngte hehpih lo uh hi. Makaite in cimawh, meigong tagahte, a genthei-te a huu, a dal ding masuan nei uh hi napi, amaute thuumna aw nunghei uh hi….. Tua bang hun in Uzziah uk hun beikuan hi-in Pasian in Judahte vauhilhna leh a nunzia uh kikhel ding pulaak dingin Isaiah in sapna ngah hi. Isaiah in tua ding hamsa sa hi. Bang hang hiam cihleh langpanna thuak ding cih thei khol hi. PK. 306, 307.\n“Kamsangpa gen thute in Pasian hong hopihna aw hi, ci-in i ngaihsut ding kisam hi. Cimawh khat hehpihin huh ding, vangik pua mi, nengniam thuak mi panpih ding nunghei kei in.” PK., 327.\n1. Genkholhna cih ciangin mailam thupiang dingte hi, ci-in i thei hi. Thuciam Lui kamsangte in amau hun-a a nungta mite’ nunzia tawh kisai a gen thute uh ngaihsun lecin, koi bangin kamsang khat ii nasep na ngaihsutzia hong khel hiam?\n2. Kamsangte nunzia, a thugente uh thu maan thutak tawh pulaak ding hamsa-in, lauhuai dinmun hong tun thei hi, ci-in koi bangin hong lak hiam? Bang hangin kamsangte in tua bangin mainawtin kalsuan uh hi ding hiam?\n3. Kamsang laigelhte tungtawnin Pasian in a mite tungah hehna leh hehpihna nei ahihlam kimu hi. Koi bangin Pasian zia le tong, hehna leh hehpihna tonkhawm hiam?\nTOMLAKNA: Thuciam Lui kamsangte in a mipihte uh adingin deihsakna lianlua ahih manin Pasian deihna tawh kituak lo-in gamtat siatna tawh a kidim uh ciang hehna, thangpaihna tawh kidim uh hi. Pasian mahmah in zong tua bang siatnate deih lo-in a zawngte, nengniam thuakte adingin aman a nasem ding pulaak hi. Pasian kiang zuan dingin sapna sungah aman lo-in nasepna khempeuh nusia-in, Pasian in a kamciam a hoih zaw nunna sungah nungta ding uh hi.


url: =USA, Los Angeles sanginn ah kum 12 aphapan numei khatin thaupua in sangnaupang mi 4 kapliam :: ZOMI DAILY\nposted on 2 February 2018 at 10:36 am Lomkholna: News, Sawltak, USA, World\nUSA, Los Angeles khuasung aom sanginn khatah thau kikapna omin, sangnaupang mi 4 liam cih LA Times pan kiza hi. Tua aliam sangnaupang 4 tepen kum 15 gualpawl hi uh a, Thursday ni in sanginnsung laisinna Classroom sungah aki kapliam ahihi.\nHih thautawh kikapna sanginn pen “Sal Castro Middle School” hi a, thautawh akappen numei kum 12 aphapan khat ahihi.\nLos Angeles police Officer Drake Madison in agenna ah Thursday zingsang sangdak aginkhitdeuh in thau kikapna apiang hi a, sangnaupang te patau in taikek ngeingai uh cihi.\nKum 13 aphakhin 7th Grader akahlaitak ahi Benjamin in agenna ah sanginn huangsung ah mikhat in thaupua in, ngimmelzong neilo in aphialkapgawp hidingin ka ummawh cihi. Amasa in thau atuh “Fake Gun” hiding in ka ummawh uh a, ahi zongin Classroom sungah ka omlaitak un thau kikapna apiang ahihi ci’n genkhia hi.\nHih sanginn sungah thua kikapna apian ciangin kumpi thunei te’n 8:55am hunpawl in delhpah uhhi. Sangnaupang kum 15 pasalno khatpen alu liamin, adang kum 15 numeino khatzong akhut kikapliamkha hi. Tualo adangzong mi 3 bang aliam om uhhi ci’n thunei te’n genkhia uhhi.\nAlu, atalbuk ah akikapkha sangnaupang pen bangmah cisamloding in ki lamen a, tuciangciang Stable Condition hi ci’n Thursday sunlam in Dr. Carl Chudnofsky (L.A. County-USC Medical Center) in genkhia hi. Akhut akikapkha numeinu zong zatui hoihtak kibawlin, Fair Condition kici hi.\nDr. Aaron Strumwasser in Hospital pualam ah News Conference bawlna pan agenkhiatna ah atal akikapkha kum 15 naupangno pen kampha mahmah hi. Thautang in alu asunglam ah lukhalo, siatna lianpi piangsaklo bilbel ahih manin, bangmah cidingin ka umkei a, hoihkikding in ka lamen hi ci’n genkhia hi.\nVideo: Four Students Injured In Classroom Shooting At L A Middle School, 12 Year Old Girl In Custody!\nThautawh akappen numei, samsau khat hi a, Police te’n akhut kolbulhsak in sanginn huangsungpan paikhiatpih uhhi. Los Angeles Police Department te’n hih thau kikapna vaitawh kisai in banghang kikap cihte athu akician in genkhiattheih bangmah omnailo, hunnailo hi ci’n genkhia hi.\nLos Angeles School Police Chief Steve Zipperman in News Conference ah agenkhiatna ah hih numeino in bangci bangin thau tawitheihiam, koipan ngahtheihiam cih kitheician nailo hi. Khuasung mipi thau aneite’n nathau te uh hoihtak, muanhuaitak in nakepding uhleh naupangte laktheih zattheih, mutheihding munpan in na hepkhiatding uhhi. Los Angeles khuapisung aom thau anei khempeuhin hoihtak nakepding uh mawhpuak ahihi ci’n genkhia hi.\nSanginn huangsung School Campus pen bangmah lauhuaina omnawnlo a, ahi zongin ki khakcipphot veve hi. Sangkahhun pen agei mahbangin sangnaupang te aciahding ahun ngeina in ki ciahsakding a, ahi zongin alungnuamlo nulepa te’n atate uh dawnbaih theihi ci’n thunei te’n zingsang News Conference ah genkhia uhhi. Kum 12 aphapan numeino nangawn in sanginn ah thaupua in, phialkap kipanta uhhi. Sawltak #zomidaily\nPrevious: Khuahun sialua ahih manin Kuala Lumpur atuding vanleng pawlkhat Penang ah kitusak\nNext: Malaysia Thaipusam pawibawlna ah losan puakkham hangin mi 26 liam, mi 4 kiman


url: =Ginthang leh Gintual lawmta holimna :: ZOMI DAILY\nposted on 28 November 2017 at 1:15 pm UTC+9:30 Lomkholna: BobTuangpi, News, Zomi\nGinthang: Tulai kumpi’n gamsung sumbawlna lam akhantoh nang gamdang tawh sumbawlna thukhun kician (FDI law) limtak aphuahphat kul hi. Tua ban ah meitha kicing (electricity) leh tuisiangthote mikimin gambup ah angah nading ageel loh pha mawh ban ah gamsungah akisam bulpi (infrastructure) teng manlangtak avaihawmkul hi. Tua hileh gamdang sumbawlte kipawlzot zo pan ding hi.\nTua bang teng ban ah gamsung gamvai akho kul (political stability) kisam hi. Tua teng dipdep khit teh gamdang company te ong lutngam tatak pan ding uh in gammita’ding nasep zon-olna (job opportunity) hong om ziahziah pah ding cih dan ai ve!..\nGintual: Hilua e!Tua na cih teng dipdep khit teh leitungbup sumbawlna kipawlna lianpipi teng (international cooporation) tawh leitung huamin kizop diamdiamna (global market/ network) dong ah kiphusuakto pan ding hi. Tua leh athupi mahmah khat ah gamsung sumbawlna lam ah kidemna om sumbawlna (market economy) kumpi in akiciantakin ahonkullai ding hi.\nTu-aa ahampi teng akicing dipdep khit tak teh damdamin gammite in tuisiangtho, mei gina, pilna sinna kician leh cidamna lam cihte gammi khempeuh ngah ding kilawm bulpi (basic needs of citizens/fundamental human rights) ngah kim pan ding uh cih dan khong hi e.\n*Ginthang leh Gintual holimna teng avekpi-in nai (2) val hun sung bang sawt hi. Tua lawmta nih kihona teng ana ngai niangtui haikhat leh tuilum haithum bang ana hawp khin Cingno zong cim simsim kisata ahih manin, alawmte nih kiangah\n“Pai vou guai ciahta ni! Khuamui dita….Innlam ciat zuan tek ni! Zinglam teh maban zomkik mai vou!” ci’n Cingno in Niangtui man teng apiak khit teh adin toh leh Ginthang leh Gintual te lawmta in na khawl Cingno! Ka Bus sap ding uh (200) tek ong leitawi ooo!!!! Bob Tuangpi\nYangon Tea Shop Culture\nAhun: 5:00 – 7:000 PM\nAmun: Yangon Platform Niangtuisai\nPrevious: Malaysia guta damiah vaitawh akiman mi 3 te lakah palik nih kihel\nNext: Pope hong zinna heh huaihiam, lungdam huaihiam?


url: =Ansai khatah kihhuai takin kuangsawp laitak Video kizaihkha in Social Media ah kithehzak :: ZOMI DAILY\nAnsai khatah kihhuai takin kuangsawp laitak Video kizaihkha in Social Media ah kithehzak\nposted on 29 May 2018 at 11:38 pm UTC+9:30 Lomkholna: Malaysia, News, Sawltak, World\nAnsai pawlkhat tepen amailam ah asiangtho mahmahtawh akibat hangin innnunglam anhuanbuk khawngah kihhuai mahmahthei hi. Atamzaw in anlimlim nekdingbek ki ngaihsun khathei a, anhuanbuk ah bangci kihuan, ankuang te bangci kisawp cihpen kilunglut khollozaw hi.\nTulaitak Malaysia gamsung ah ansaikhat kihhuai takin agamtatna Video Clip khat kikhahkhia hi. Tua ansai pen Bangsar vengsung aom Raj’s Banana Leaf kici Indian Restaurant khat ahihi.\nVideo sungah innnunglam aom kuangsawp te’n lampigei tuikivung khattawh akuangte uh asawp ziahziah laitak kimuthei hi.\nHihvai pen atakpi himawk a, Raj’s Banana Leaf thunei te’nzong Facebook tungtawn in mipi tungah thuumna neikikkhin uhhi. Tuabangin kuangsawp agamta tepen nasemthak te hi a, abeisa in hihbang omngeilo hi, mailam ahzong omloding hi. Sianthona cidamna lamsang tawh kisai in abeisa inzong Health Inspection aomsim in bangmah nawngkaina neilo hi ung ci’n pulakkhia hi.\nTuaban ah mipitung thuumna in Raj’s Banana Leaf te’n hongtungding May 31 nitaklam 7:30pm panin 9:30pm dong amawkna in Bangsar Outlet aom Raj’s Banana Leaf Restaurant ah an kavakding uhhi ci’n pulakkhia uhhi.\nVideo: Raj’s Banana Leaf restaurant has issued an apology after a video showing its staff washing dishes in a puddle of murky water made rounds on social media. In a post on Facebook, Raj’s Banana Leaf claimed the dishes were washed by newly recruited staff members at its Bangsar outlet\nAhi zongin hihvai tawh kisai in Netizens tampitak in Raj’s Banana Leaf te mawhsak mahmah uhhi. Management siamlohman in, hihbang mindaina aom ciangin nasemthak “new staff” te ngawhbawlziau pen diklo hi. Tuaban ah Malaysian mipi te amawkna anvakziau tawh kithoihziau kingahlo hi, akihhuai ngiat hi uhteh cihbang atuamtuam in Comment kipia zihziah hi.\nHihbangin kihhuai takin agamtatna uhhangin Kuala Lumpur City Hall te’nzong zingciang Wednesday (May 30) ni in Raj’s Banana Leaf, Bangsar Outlet ah sitcianna neiding uh kici hi. Tuaban ah Kuala Lumpur mayor Tan Sri Mhd Amin Nordin Abdul Aziz inzong hih Restaurant pen zingciang khakcipding thupia cih kiza hi.\nMore: Sumzondan atuamtuam: Hotpot ansai ah sungten guaktawh Waitress semsak\nCity Counsil te’n thukhun tawh kituak in asemhiam cih etcianna aneihkhit masiah ki hongkik saknawnloding cih kiza hi. Kawlsai, Zosai te nasepzia, anhuanzia tezong Video azaih simsim na omzelzel henla, ki puahphatna in hong neithei le uh lunggulhhuai hi. Sawltak #zomidaily\nPrevious: Ih lungsim puakzia mahmah kikhel’ masak a kul\nNext: Vanleng sungah Bomb omhi cih kikhemna hangin Passenger te kiphugawp in mi 10 liam\nKi lawmtatna ~ Tdkhen\nTusung UN vai thuthang & thuthak tuamtuam te kaihkhopna


url: =Kei le Ka Bosspa. Gelh - Khat Thang - Laibu Saal\nHome > Zomi Lai gelh siamte > Kei le Ka Bosspa. Gelh - Khat Thang\nKei le Ka Bosspa. Gelh - Khat Thang\nZingsang khat alarm ging valval ahih manin nasep kuan ding kithawi saisai-in, zekai ding patauhna tawh ka tai vingveng hi. Ni dangin alarm gin ma in khanglo lianlian hi napi ing, a zan nitakin ka lawm ngaihnu in phone sung pan "Sian gawm loh hi mai ni, gi bang i khen kul ding hi, kei singdang anglai khat na zuan ta ning" hong ci ahih manin a thu, a la om lopi hibang thu ka zak manin zan thapai ihmu lo ka hih man ahi hi.\nTua ni tawntung, ka nasepna ah maitai zo lo-in, ka khitui bang luang kha zel hi. Ka lawmte hong muh ding ut lo lua ka hih manin, dailen buk peuhah pai-in ka kidik vatvat kha liang hi. Ka mai phiatin nasep ka zom teitei hi. Ka mai puak hong en gige ka managerpa in, "Mr. Thang aw, tu ni lunch va nekhawm ni" ci-in hong zawn ciciat hi. Nial nuam lo ka hih manin, ut lopipi, sun-an ka ne khawmuh hi. An nek khit ciangin, ka managerpa in, "tu ni na maitai zo lo ahi ciangin ka lungnop lo hi, bang tuak na hi tam, kong dong thei dia?" hong ci petpet mawk hi. Kei zong, ka kuppih ding dang om tuan lo ahih manin, ka lawm ngaihnu tawh a zan nitaka ka kihona, zan ka ihmut theih lohna teng ka gen hi. Ka managerpa in "tua ahih leh zingciang ni khat na tawlnga hithiat in," hong ci vat hi. Kei zong poi kei ee, boss aw, ka cih nop hangin ka nasep lut cil lai a, nasepna sungah maitai den ding, customerte maitai takin hopih ding a deih ka managerpa thu gen phawk ka hih manin, "aw!" ka ci ta hi.\nA thai ciangin nasep ka kuankik hi. Tua ni pen, ka nasepna uh mei kisia in, computerte down ahih manin nasep tampitak kiphelh banah ka company uh kumpi lampanin inspection semte hong lut sawnsawn hi. Ka managerpa hong lungtom ta ahih manin, mai puamin, hong awitol bangbang keii ta hi. Nitak Inn ciah ding hun ciangin ka pusuah leh mawtaw parking ah managerpa a mawtaw sia in a na bawl niloh ka tuak hi. A gei ka va neih a, "kong huh theih ding a om hiam?" ka cih hang, "piang thei ken teh tu zan ka mawtaw hiah nusia mai ning, ka Inn ah nong kha thei diam Mr. Thang?" hong ci-in, kei zong "kingah lua ei Boss!" ka ci hi.\nInn caih ma in ka boss pa tawh sai sung ka va lutkik pakuh a, ka bosspa in a zumkhan sung a, singkuang khat hong hongin van khat a koih bang khatin ka mu hi. Ahi zongin a khutah na khat peuh a tawi ka muh sak kei hi. Sai khakin Inn ka ciah uh hi. Ka bosspa' Inn ka tunguh ciangin a Inn sung donguh tawmvei ka zui suk hi. A zi le tate in "Pa hong tungta ci-in kawiin, nam keii uh hi. Ka bosspa zong maitai-in, a zi, a tate hopihin lungnop mai mahmah mawk hi. Ka ciah khiat ciangin ka Bosspa in ka mawtaw gei dong hong kha in, "Boss aw, tu ni i nasepna ah lawh cing het lo hanga, na mawtaw bang sia sawnsawn lai hi napi, Inn na tun teh bangci bangin na maitai-in hi ci om thei mawk na hiam?" ci-in ka dong hi.\nKa bosspa in zong nui khawmin, "I ciah ma in zum khansungah singkuang sunga ka van koih nong mu kha hiam?" hong ci hi. "Mu mah ing, ahih hang bang hiam thei keng" ka cih leh "tua pen, tu ni tawntunga, i tuahsiatna, i ma kipelhnate le ka hehsuahnate ka Inn ah pua nuam lo ka hih manin zum khan a singkuang sungah a nusia ka hi hi. Tua teng pen zingteh a hoih zaw dingin ka bawlkik ding ahi hi." hong ci mawk hi.\nKei zong tua ni a kipanin matai takin nisim ka nasepna nuam sa in, ka mapang den thei ta hi. Bang hang hiam cih leh ka Inn ah sing kuang nih tak nei ka hih man ahi hi. Singkuang khat pen lawmnu tawh ka lemlohna singkung hi a, a dang khat pen ahih leh Inn lam NulePa, sanggam ulenaute vai taumtaumte ka koihna singkuang ahi hi. Tu in, tua ka lawmngaihnu tunga, ka hehna, ka khasiatna, ka thangpaihna khempeuh ka guanna singkuang pen tuipi sungah ka paiikhia zo ta hi.\nHih Thute Manpha Sa Lua Ni Teh!\nCih' Khat Thang gelh Laibu sung pan hi.\nItem Reviewed: Kei le Ka Bosspa. Gelh - Khat Thang Description: Rating: 5 Reviewed By: Cinpu Zomi


url: =Linux acih atomin banghiam? :: ZOMI DAILY\nLinux acih atomin banghiam?\nposted on 9 April 2011 at 1:20 am Lomkholna: Feature, Sawltak, Tech\nOperating System tampi aom lakah ih Computer te ah ih zakdet phadiak pen Windows, Mac leh Linux ahihi. Microsoft Windows pen Personal Computer ah aki tamzatpen hi a, ei Zomi atamzaw inzong kitheipen khading hi. Mac OS X pen Apple Macintosh te neihsa hi-in, Graphic Design lamah adang OS te sangin zatnuamzaw kici hi. Atung atepen Windows leh Apple Company te in summet bawlna in a bawlkhiat uh hi a, sumpiak lohin Legal takin zatkhuan omlo hi.\nEi Zomi sungah ih tamzatluat nailoh leh ihzakngei pakpak nailohpen Linux ahihi. Linux pen Operating System picing khatmah hinapi’n, adangte tawh kibanglo in amawkna in suaktatak, Legal takin zattheih ahihi. Adang Windows leh Apple tepen anei Company te’n neihna ciding ihhiam Copyright aneiciat ahihi. Linux leuleu ciangin “Free and open-source software (F/OSS, FOSS)” hi-in, amawkna in suaktatak, Legal takin zattheih banah ih ut bangbangin mi piaksawntheih, hawmsawntheih hilai hi. Ihsiam natawh kizui-in a “Source Code” tezong puahphat, bawlphatding na ngawn akiphal hilai a, tuapen “GNU/Linux or a Linux-based GNU system” License ahihi.\nMicrosoft Windows ah Internet zatnadingin Internet Explorer apasa hi a, Apple Computer te ahzong Internet zatnading Safari ompah hi. Tuamah bangin Linux OS te atawmzaw ah Internet zatnadingin Mozilla Firefox kihel khinhi. Tuabanah Document tuamtuam bawlnadingin OpenOffice apa khinsa hi a, Photo tuamtuam Edit bawltheih nadingin GIMP Image Editor zong kihel pah hi. Tuatepen avekin Legal takin Free vive ahihi.\nHihzah in athupi amanpha OS pen Linus Torvalds in 1991 kumpanin ongbawlkhiat, ongpatkhiat ahihi. Linux pen adiakdiak in Europe gamah kilimzat mahmah a, Google Company inzong Linux OS bek zangding cih ihza ngeiding hi. Google te’n Linux OS khat ahi Ubuntu limzatuh ahih mannin, amau zatpen “Goobuntu” Linux zong kici hi. Google Company ah nasem 24,400 val aomlak ah alangval in Goobuntu bekbek zanguh kici hi.\nGoobuntu pen Google Company sungbek ah azatuh hi a, November 19, 2009 ni-in Google in Linux-based Operating System azang ahi Google Chrome OS bawlkhiading ci-in tangkokhia uhhi. Microsoft Windows tebawlkhiat nunungpen ahi Windows 7 Operating System bangpen US$200 leh US$400 kikal mansak uhhi. Sum tampipi bei-in tuazahin atamman OS te ih leileisang, ih sepnop ih bawlnopte Linux in azawh nakleh banghangin Linux zanglello ihhiam cihnophuai mahmah hi. Khialhnate nongkuppih nadingun kongthuum hi. Lungdam. ZD Sawltak\nHihlai nasimma in amasa pen kongthumnop ah theihman leh telcianman in akigelh hipeuhmah lozaw a, Zomi sungah Zolai tawh simtheihding muhhamsa ahih manin aomding lunggulhman hizaw hi. Athuzong akicing athuthuk pi-in kigelh theilo a, aki phamawh phadiakte adingin a Basic zakngei sunsun ongki gelhkhia hizaw hi. Tua ahih manin gelhkhialh tampi omding a, akhiatna aki lehbulh, telkhialhzong tampi omkhathei dinghi. Tuabangin kisapnate thanemnate anuai ah Comment Box pan nong kuppihding uh kongzawn masa nuam hi.\nPrevious: Gmail ah Background kibawltawm theita\nNext: Zomi Daily is on “The Joomla! Community Showcase” now\nTulaai Leitung Thuthang tuamtuam te Updates (Nov 13)\nUS lam USCIS vai Zomite lung hihmawhna\n21 Panglong Khawmpi ah mualmi thautawi tetawh kam kiselna tampi aom gamvai kikupna omding\nOrdination piak ding zaksakna\nK. Khuadopawi – Sian’suahpawi ~ Lengtong Pauno\nSanggam numeite ~ Lian Tuang\nMisiangtho laktoh muhkholhna


url: =Simlei Mi Khen Thum - The 3 Types of Humanity | Tongsan\nThe 3 Types of Humanity\nMinam, pau le ham, biakna, mel leh sa, mun leh gam, ahau azawng, apil ahai, cih bangin paak bang in, meel hoihna kibanglo (coloful diversties) leh kilamdanna tuamtuam tawh a kizeem simlei mihingte i hi hi. Minam leh paule haam, mel le sa cih bang suahken akikheltheilo kilamdanna a om mah bangin, biakna, teenna le giahna mun cih bangin a kikhel thei kilamdanna zong tampi mah om hi. Tua hi- a, hih i kibatlohna leh kilamdanna pen asia hi zenzen loin paak bang a hoih Pasian hong bawl meelhoih kilamdanna ahihi. Hibang a kheltheih leh kheltheihloh kilamdanna tampi a om nianua lakah taangtawng mipil Greek mite- in, simlei mi khempeuh pen minam vai tawh kisai- in khen thum in na khenlek uh a, tua nam thumte atom a etpak ding in lahkhiat hong tum ka hihi. Greek mite pen BCE kum zalom guk (6th.century) akipan thuthuk pilna philosophy tawh akhangkhang in leitung na huzap a, thuzawh zote uh a hihi.\nSocrates (BCE470-399) Plato (BCE428- 348) Aristortle ( BCE 385 – 322 ) te-in amau pilna suahkhia uh a, gamukna lam ah zong tuahun lai a- a kithei leitung bup a kici liang (Mediterranean) kuam teng a uk mipil Aristotle pattah galkap kumpi minthang Alexander the Great (356- 323 BCE) kumpi khan akipan, amau thu thuk pilna (philosophy) kampau, ( language) ngeina (culture) te tawh leitungbup a huzaap zo uh ahi hi. A thuthuk pilna leh ngaihsutna (philosophy)te in hoh tuni ciang dong leh mailam khanghun saupi leitung a huzaap den ding hi lai hi. Genpak le hang, tuhun a leitung bup in i ultun sak Democracy bang hoh hih Greek mipilte hong pat khiat mah hi a, leitung khanghun bei dong akip paisuak ding suak mawk hi. Khaileh! tu-in minam vaitawh kisai in hih Greek mipilte in khen thum a, a khenna uh en suk zual dih ve ni.\nAngsung bek Khualna (I d i o t s ): Greek taang mipilte khen na ah, a nam masa penpen in Angsung bek akhual te, a hihi. Alamdang takin amau kam in IDIOT cimawk uh hi. IDIOT cihbel mangkam in MI HAI cihna hi- a, ahizong in Greek mipil te khenna a khen masa IDIOT te mawk bel, haivet lo- in pillua kisa- a, ama’ metna ding leh a, angsung ding bekbek thei a, ama’ metna ding leh ama angsung ding ahih keileh a khutmee zong a taangsak vet lote-a hi uh hi. Biakna vai, minam vai, (racial agenda) cihte amau ading in nak thupi lo hi. Austria gam Vienna khua a psychologist minthang Sigmund Freud (1856 – 1939 ) in mi nam thum a, a. khenna ah, a nam nih na ama’ aituam ding bek a, a nungta(ego) namte hi ding hi. Hihte pawl pen in amau’ aituan phattuam nading longal thudang dang peuhmah ngaihsun thei mawngmawng lo uh hi. Biakna (ego centric life ).\nMinam bek Laitasak (Tribe centered): Taanglai Greek mite’n mihing tate a khenna uh a dawl nih na pen minam bulphuh na a hihi. Thudang ladang mahmah ngaihsun theilo in minam, minam bekbek in a nuntakna uh uk-in mi khempeuh in zong amau mah bang in minam bekbek mah ultung sak le- uh ut thong uh hi. Amau zah a minam ultungsak lote minam itlo leh minam veii loin ngawh pah lianlian uh ahih manin, amau pen a theihloh kal un miluanglet (extremist) leh muhna toi (narrow thinker) hong suak ziau uh hi.\nA tung a igen khatna, ama’ angsung bek thei a, a nuntak pih te sangin lah hoihzaw tham pek hi. Minam ading a kicihnak leh gending, semding, pia khia ding in kiging sa- in om den uh hi.Phal uh hi. Thudang peuhmah ngaihsun thei nawn lo- uh ahihman in minam pen amaute Pasian hongsuak hi. Pawlpi kipuahphat hun kum zalom 16 hun a, Pawlpi makai Martin Luther (1483- 1564) in, “Mite lungsim a bup uk khat peuhpeuh pen a pasian uh hi,” nana ci hi Tua hi-a, hi bangin thudang, ladang mahmah ngaihsun theilo khop a minam vai bekbek a ngaihsunte pawl pen a pasian uh a Minam (tribe) hong hi-in, a biakna uh zong Minam biakna ( tribalism) hipah hi, ci- uh hi Mundang ah lecture ka piak ciang leh lai ka gelh ciangin hih pen tualniam lungput ka ci hi.\nKhuapi Lungsim (Citizen ): Greek taangtawng mipilte simlei mite a khenna- uh akhen thumna pen “Khuapi lungsim” (citizen) hi-a, a sangpen mah hipah hi. A minam it in kiptak in dinpih uh hi. Ahi zongin mi dangte simmawh, mudah selo in it in zahtak uh hi. Tua ahih man in amau minam zong midang te’n it sak in zong zahtak sak pah uh hi. A kithuk a hi hi. Tualniam lungsim hi lo, tualsang lungsim, khuapi lungsim (citizen) leh mipicing te lungsim puak hithiat zia a hihi.\nZOMI i it leh hih gampi, mipi lungsim leh khuapi lungsim paai i tum ding hi. Tua hileh minam dangte in zong i ZOMI NAM hong it, hong zahtak sak pan ding uh hi. ZOMI ki-itsak, lua liangin, atang neihna le ngaihsutna kicinglo, mi tawm khatte buai bangin i buai hehu (nervous) kha kei ding hi. Tua pen mi tualsang, mi picing, mi namlian te muhna ah zum huai hi. Zomi i it ding a, i hih zawh zahzah in i tha i ngal leh i siamna, neih leh lamte i phal ding hi.\nAhi zongin mi nuihsat dingin, tualniam le picing lote it bangin i it kha het kei ding hi. Tualsang leh mi picingte it bang in it in khut kilenkawm in i ZOMI nam i kipsak, i phungvuh khawm tek ding hi. Hih pen taangtawng Greek mipilte simlei mite a nam a, a khenna ah asang pen, nampi lungsim mah cidam huai pen leh adeih huai pen mihing dinmun ahihi. Tua bang hi leh i it mahmah i Zomi nam pen mi namdangte in zong hong it pih, hong zahtak pih ding hiphing hi.\nA tung a i gen Sigmund Freud khen danin hihte pen super ego hi- in mi picingte ci ding hihang. Kongit ka Zomipih khempeuh aw, Pasian hong piaksa i Zomi nam i it ciat a, midang te’n zong hong itsak, hong zahtak sak ding i ut ciat hi. Minam neu, mi tualniam a hongmuh ding uh i ut kei ciat hi. Tua bang i hih ngelngel leh bel a nihna bangin tualniam om het lo-a, hih a thumna bang a khuapi (citizen)lungsim i neih ding kisam ding hi I ZOMI nam (tribe) pen Pasian in nei kha loin, i Minam vai (tribalism) zong biakna in nei kha het lo- a, Pasian mah Pasian in nei-in, Amah tawh i it i ZOMI nam puah khawm zuun khawm dih ve ni, ci-in kong hanthawn hi.\nTulaitak a i ZOMI nam sungah i kipuahphat ngel ding khat om ka sa -a, tua in biakna vai a hi -a, leitung vai ahi zongin i kibatlohna / kilamdanna khempeuh ah aman, akhial, adik amawh kituh in i tuahna munmun ah i kitalsik, in kithalnialna (confrontation) i zang pahpah a, i ki akgualkhen pahpah thong hi. Tua ding hi peuhmah loin, kilutuah ngiungeu a, ahoih pen zonkhawmna (negotiation) i neih ding hizaw hi. Hih thu tawh kipeh in America te President 37 na Richard M. Nixson (1913- 1994) in a President saanna ding a, thugenna ( inaugural speech) kong hawm sawn nuam hi. “Ours is not an age of confrontation, but an age of negotiation ” ci geugeu bek hi. Ci thei kasa lua-a, ka pakta hi. Zomi te ading a hong gen sak hi diam ka ci khaphial hi. Ei khang hun pen kitalsik ding hun hinawn het lo a, kileptuah ding khanghun hita hi. ZOMI aw, tho in la, taang in! PASIAN KHUAVAK in nang hong taan khin zo hi.\nBy: Rev. Dr. Simon Pau Khan En (President of GZA)


url: =Thantlang leh Zu dawn vai ~ Pau Do Lian :: ZOMI DAILY\nposted on 17 October 2016 at 12:43 am Lomkholna: News, Paudolian, Zomi\nChristian Missionary masate hongpai laipek akipan ei Mualtungmite’ nuntakna ah ahoihlo ngeina hongmuhsak telakvuah Zudawn vai ahi hi. Hih Zuvai ah Thantlang tevaibek hilo in Chin state sunga om khempeuhte vaikhat hi cileng zongkici thei hi. Zomi bup ii buaipih bekhi lo-in innkuan leh mimal in ih suplawh, ih lungkham lawh leh innkuan sungbuai na hongpiangsak Zu zong ahi hi. Tua hi a, sanggam Thantlang leh Haka huam sungah Zomi ten’ ihtheih pih loh nasem lianpi khat amau makai te in tuma kum 2/3 pan in nasia takin nanei uh hi. Tua nasepna apua lampan etpakin telpak kei mahleng asung a om Zu hanga athuakte adingin ihngaih sutciang minam khantohna azah tampi in mukhin uh hi.\nBangci panmun lak uh& kuatengin sem?\nAmi namte uh itna tawh khasumpiak hilo [volunteer] in khangno teleh Biakna makai te kilawmtatna hoihtak in neima sa uh a, tuakhitciangin Township level anasem khempeuh tawh thukimna nei uh hi. Theih huaithu khat ah amau township level a kumpi nasemte pen amau mi atamzaw hipah hi cih theih huai hi. Hih atung kumpi nasem, biakna nasem leh khua makai tekhempeuh kilungtuak in na hongsep uhciang agah lota uh hi. Tua asepte uh anuai ah ensuk ni.\nZuzuak na leh License te\nBiakna makai khempeuh kithutuakkhin uh ahihman in Zuzuak theihna license khempeuh kumpi tungpan in makai tengin leivet uh hi. License lotawh azuak a omleh kumpi tungah reportpia in sum tampipi liausak uh hi. License amau [makai] te khutsungah omkhin ahihman in zuhuan tuanlo in kemcing uh a, banghangin zu license leinapin huanlo ci’n kumpi tungah akhia ommah leh kumlam vaisai te tawh thukim nala khin ahih manun makaite mahin zoden hi. Hici bang nasepna dik asalo mikhat, zuduh ahihman in a muh[case] tawh Haka ah vatai a, sum teng nga leh thong khathum kia in zotuan lo hi.\nAnasepna uhpan hamphatna te\nChin state pen khuadam gam hi a, phalbi ciangin puansungsilh ci’n zu dawnle uh khua lumtuam ci hi. Tuapan in atamzaw zongsang a, adiakin Haka leh Thantlang ah zutawh khangno te siatpi in siakhin hi. Mailam khangno te nuntakna ding makai ten a et uhciang piangthei salo uh ahihman un kipumpiakkhiat uh a, Zu tawhki sai in nasep lianpi hongsawm uh hi. Zu hangin nupa kikhen, tate tawh kitawng, misum guksak, mi ak guksak, zangciang kua mah apua ah paingam lo zah in siatna hongmu khia makaite’n abeisa kum2/3 akipan in lungkia lo kua mapahtakzong hikei mahleh minam a itna uhtawh hongsepkhiat uhpen tukum ciangin 50%bang khantohna om hi cih, Thantlang suak ka lawm Pasian nasemkhat in a mit a amuh leh asepthu te uh hong gen hi.\nHih nasepna hangin khangno te cidam zaw uh a, nasep na ah hunpia zaw ahihman un gamsung gampua omte in pilna leh sumtha hatin inn hoihpipi Thantlang ah lamzo uh hi. Nitakciang zong khuasungah lungmuang takin vakthei uh a, minau tangte lungmuan na honglian sak uh hi.\nHihbangin seppah dingbel cikei hang ahizongin ih innkuan sung, ih khuasung leh ih minam sungah hibangvaihawmna liankhat makaiten hongneih kei leh hihciang bekmah in nungta dinghang a kikhangto paklo ding hi. Tulaitak ZYA cihbang khua tuamtuam ah omkhin a, tuate kipawlin semleng haksa nawnhetlo ding hi. Thantlang tezahin eite laka ah zu dawn itamkei phialzongin hihpen awareness [phawksakna] hoihkhathi cih muka hihman in hongkhawm sawn hi ing.\nPrevious: Singapore Airlines te’n Samsung Note 7 puak phalngiat nawnlo ~ ZD\nNext: Lunggulhna liankhat ~ Dr. James Dongno


url: =India Gam Ganga Lui Ah Misi Luang 100 Val Kitawm - Zomi History India Gam Ganga Lui Ah Misi Luang 100 Val Kitawm - Zomi History\nHome > World News > India Gam Ganga Lui Ah Misi Luang 100 Val Kitawm\nIndia Gam Ganga Lui Ah Misi Luang 100 Val Kitawm\nIndia gam,Uttar Pradesh gamkee sung kantana aluang Ganga gunpi ah misi luang 100 valbang tawm uhhi.Thunei te'n a upmawhna vuah, misi innkuanpih te'n phumnading Han neizolo uh a hih man in apaih uh hiding in ummawh uhhi.\nHin Ganga gunpi pe'n Indian te'n nisuak tung biakna mun a azat uh khat leh kisilna munpi kisiansuahna munpi a azat uh gunpi khat ahihi.Tai 1500 a sau hih Gamga lui pen ,van sia leh nim lom tang ki paih na gun pi a hih man in a kih huai mah mah Gun lui khat zong a hihi.\nBy.World Zomi News Admin Pu Te\nWorld News 7:52:00 PM\nArdiansyah putra August 5, 2016 at 10:22 PM\nItem Reviewed: India Gam Ganga Lui Ah Misi Luang 100 Val Kitawm Rating: 5 Reviewed By: Thang Thawn Tuang Guite


url: =Ih Nuntakna nuam ihsaktheih nading in bangki samhiam? :: ZOMI DAILY\nposted on 26 February 2015 at 11:47 pm Lomkholna: Article, Biakna, Deihtung\nPasian thuzui Khristian mawk mawk hi lo in Pasian thu um a, a zui taktak na hih ding thupi hi. Pasian thu um a, a zui taktak te in leitung nuntakna ah nuam sa uh hi. Topa in a maute a ding in a hoih vive in agelsak kei phial zong in om pih gige den hi.Lungnop na tak tak, khamuan na taktakpen Topa thusungbek ah om a hih man in hih leitung ah miham pha ih cih te lak ah Pasian thu thei a, a zui mite aham pha a hihi. Leitung ah nuntak nuam ihsak theih na ding in Pasian thu zuih ding, Pasian thu sung ah nop sak ding in athumasa pen pen ahihi.\nNulehpa zahtak in a thumang te a nah lawh peek a, a khan sau hi. Khansau ciang bek hi lo a, a khan sung in zong cidam lai uh hi. Mi a tam zaw in Topa thu pha leh Nulehpa thupha anih in a ngah kim lo tam pi om hi. Nu leh pa te khasia sak kha, nulehpa te deih na mang lo, a hoih lo lam ah nasem kha in ki sik lo, nulehpa deihsak na thusimlo cih dan in om hethet loh ding a hihi. Mihing te nuntak dan ih ngaih sut kik a, ih et kik teh nulehpa tawh innkuan nuam a, Topa thu pha a sang khawm te pen Van gam malep a cih tak tak uh a hihi. Nulehpa thu mang in nuleh pa te zah tak siam in hi leng nulehpa thupha ih ngah ding a, leitung nuntak nuam ih sa ding hi.\nMidang te huhzo panpihzo le cin na lung anuam ding a, na nuntak na vangnei na sa ding hi. Azenzen in na huhzo kei a, na pan pihzo kei phial leh zong nangkiang ah huhna hong kingen a hih kei ngal leh midang te sai se dah in la,kipil sak se dah in. Midangte muh dah mi na hih loh na ding in ki dawm in. Khat vei vei ciang in midang te lah huh zo lo kawm kal ah ih gensia thei a, a hi lo lam lam ding in ih mawk kaih thei hi. Ih huh ih pan pih zawh kei phial leh zong midang te buai sak se dah ni. Tua hi leh ih leitung nuntakna nuam ih sa ding hi.\nThuakzawh hatna leh mawhmai saktheihna lungtang nei in la midang te theih siam in. Leitungnuntak na ah nuam ihsak theih na ding in thuakzawh hat na zong ki sam ka sa hi. Thuakzawh hat na ih neih loh tak teh leitung ah nuntak nuam ihsakei thei hi. Sumleh paai zon na, pilna zonna, nasep na cih dan a tuam tuam te ah thuakzawh hat na neih ki sam phot hi. Thuak zawh hat na ih neih khit teh a hoih zaw lam in ih nuntakna ih seek thei ding a, ih nuntak na hong nuam ding hi.\nLunggulh na leh lungtup nei in la, a hizong in huaiham lua leh hoih loh na lungsim nei kei in. Lunggulhna nei lo pi in bangmah ki semkhia lo in ki taangcing zo lo hi. Ih tup na ih ngim na te pen khahsuah lo in len kip a, manawt ding mah ahihi. A hi zong in huaiham lua lo in ei a ding ciang khop thei a, ih lung sim ih kep zawh ding thu pi hi. Huai ham na in mawh na ki pat na hi a, ih nuntak na hong sia sak hi. Huaiham na lungsim neih na in leitung nuntak na hong nuam sak lo in hong ki siasak hi. Leitung ah nuntak nuam na sak theih na ding in huai ham na lungsim nei kei in. Na huaiham leh nang leh nang gim a kiguan na suak ding hi.\nMidangte tung ah thuhoih lo khat peuhpeuh nasep khak loh nading in na lungsim mah mah puah masa in. Na ngaihsutna a hoih masak kei leh midang te tungah na hoih thei kei dinghi. Ih lungsim puakzia a thu pi hi a, lung sim hoih neih ding a hihi. Topa aw lungsim siangtho hong pia in ci a thu nget nget ding zong ahihi. Lungsim siangtho neih na in ih leitung nuntak hong nuam sak tak tak ding hi.\nNa nuntakna pen nang leh nang bek mah in na khantoh ding lam tak thei in la, midang te muang lua in nang natha nasaan ding thadah se dah in. Ih nuntak na ah ih neu lai bang in bel ihnuleh ihpa ih muang a, ihmuan mah bang in ih deih deih hong lei sak zo uh hi. Ei khantoh na ding in eimah leh eimah ih hih lam pen ih ki mang ngilh kha dek dek hi. Ih pum pi, ih si leh ih sa, ih ngaih sut na a khang sak thei pen ei bek mah ih hihi.\nKhantoh na ki ci limlim khempeuh midang te muang se dah in. Thadah kei in. Nang leh nang in kalsuan in la pan munla in.Nang leh nang a nakhantoh na in na nuntak na hong nuam sak ding hi. Midang te in hong huh a, na khan toh sawm leh na nuntak na nuam na sak kei ding a, na lung a kim kei ding hi.Nang leh nang a na khan toh na tawh leitung nuntak nuam na sa ding hi.\nNang hoihloh na, natha nemna khat peuhpeuh pen nang leh nang in ki thei in la tha hat sawm in. Ihhoih loh na khat peuh peuh pen midang te sang in ei leh ei in a ki thei pen ih hihi. Ih nuntak na ah nuam ihsak theih na ding in ih hoihloh nate puah ding hi hang. Pil na lam ah thanem ih hih lehpil na lamah bang cih leng thahat ding ka hiam ci in thasaan ding a hihi. Ih thanem na khat peuh peuh pen ih hat na ding in ih lungsim, ih pum pi mah mah tawh han ciam in dam dam in khanto sak ding a hi hi. Midang te hoih loh na zong ko sese kul lo a, ei hoih loh na kitel siam a, ih nun tak toh tak teh leitung nuntak nuam ih sa ding hi.\nMikhut tawh gul man nuam se dah in la Mi om muang lai khat buaisak se dah in. Sang ihkah lai in kawllai sung khat a, Zomi paunak sung ah “mikhuttawh gul man nuam” na ki ci hi. Mi khut tawh gul man nuam cih na a khiat na tak tak in gul in hong tukzenzen leh kei khut na lo ding in midang te khut nading cih na a hihi. A hi zong in minphatna leh a thu pen ei ma a, a hi ding in ih deih se hi.\nHih bang lungsim ih neih lai teng ih leitung nuntak nuam ih sa kei ding hi. Midang te ei tang in thuak sak a, eiguak in a met bek dok cih mawk pen nanglehnang met na kisak hang in nalung simkhat ah nuam na sa kei veve ding hi. Nang tawh a kisai lo khat a hih leh zong buai sak sese dah lel in. Na hih zawh loh ding pi a hih zo mah mahding dan in zong omse dah se dah in. Nang leh nang ki muang in la gamtang in. Tua hi leh na nuntakna nuam na sa ding hi.\nNisim in nahoih khat ta a tawm pen in sep ding zong in la sem den ham tang in. Leitung nuntak na ah nuamsa a ih nuntak theih na ding a ki sam thu leh thusim khatin mizawng te huh na, ih lawm ih gual te pan pihna huh na khat peuh peuh piak na a hihi. Hih lei tung ah minuam sa ih cih te pen midang te a ding in na hoih tam pi sem in, midang te a ding in thu tam pi a ngaih sut sak te a hihi.\nIh nuntak na ah nuam ih sak theih loh na a hang pen midang te lahhuh lo, ih sung ah huai hamna bek bek om in ei leh ei ihki hawmthawh gawp gawp man a hihi. Huaiham lua nawn lo in midang te tung ah bang ka hih thei ding hiam cih lam in ihlung sim hei ding hun a hi ta hi. Midang te huh in pan pih le cin na leitung nuntakna ah nuam na sapel mawh ding hi. Minuam sa na ut leh midang te huh dan tu mah mah inki sin in la hi leh na nuntak na nuam na sa ding hi.\nKhasiat na, hoih loh na leh tha nemna, dah na te sung ah sawt vei ki diah se dah zaw in la dingtang kik pah in. Mimin thang pawl khat te tangthu ih et tak ciang in a thanem na, a khasiat na uh tam pi ki mu veve hi. Agual lelh ni hun uh zong tam vei pi a hi hi. Sep khiat na in 99% hi a, gualzawh na in 1% hi ci in thu gen siam te in na gen zel zel thei uh hi.\nTua ahih man in hih lei tungah a gualzo den ki om lo a, a gual lel zelzel thei te ih hi hi. Nagual lelh ni, na khasiat ni, na dah ni a om ciang in dahna sung ah sawt vei ki diah kei in. 9 vei na puuk leh 10 vei ding tang in. Lungneu na, dah na sung ah sawt vei na kidiah loh na ding inhan ciam in la dingtang kik pah in la kal suan kik pah in . Tua hi lehih leitung nuntak na nuam na sa ding hi.\nA tawn tung in thu khinkhai siam in la, thu hoih te mangngilh ngei kei in la sem in. Midang te in na tung ah hoih loh na hong bawl uh tak teh ciam teh sese dah in la mang ngilh pah pah zaw in. Midang te in natung ah hoih na hong bawl leuleu te uh pen mang ngilh ngei kei in la, midang te lak ah pulak in la phat phat in. Thu khat peuh peuh pen a nung, a ma ngaih sun in la hih pah buat buat kei in. Thu hoih lo khem peuh pen mang ngilh dan ding ki sin sin in la, thu hoih te mang ngilh het lo in,kem cing in nuntak pih sawm in. A hoih hi ci a na theih a hih nak leh sem in la tha hat in. Tua hi leh hih leitung nuntakna nuam na sadinghi.\nKei mah in hih leitung ah khat vei bek piang in tomno khat sung bek a nungta ding ka hi hi. Tua a hih ciang azen zen in hih leitung ah It na, hehpih na nei in lah thei na ding (a hih kei leh) Leitung a ding in nahoih khat peuh peuh sep theih na ding hun man pha ka neih leh itsik lo, zekai lo tak in tu mah mah in ka sem ding hi. Bang hang hiam cih leh ka nuntak na tomno sung bek a hih man in nidang ciang hih bang hun manpha ka ngah kik ngei loh ding lam ka ki thei hi. Lunggulh na, tup na ki cian nei a a han ciam mi a ding in hih leitung ah a piang zo lo ding a om kei hi. Deih Tung\nPrevious: ZDF pan akhawnkhong Sang Sia/Siamah Pilna Khantoh nading Tentan Sapna\nNext: ISIS te mithahna Video sungah akidawkzelpa pen London pan nahimawk\nUkcipna leh kizop kikawmna\nSri Lanka te vanleng sungah Phone Battery hangin meikuang\nThawhkikni Sermon – Nama kihong ding hi\nNupite’ theih dinga kilawm (1)


url: =basket tutorial – Korb Anleitung | heidi and a cowboy named ryan\nThis entry was posted in projects and tagged Anleitung, feltbaskets, Filzkörbe, nähen, sew, tutorial. Bookmark the permalink.\n← cookies – Guatzli\na smart gift – ein cleveres Geschenk →\nOne thought on “basket tutorial – Korb Anleitung”\nWeb Acerca de bajar peso says:\non December 7, 2014 at 9:39 am\nNߋ est� mmal ttu blog. Algunos post no me interesаrpn tanto, pero en general son buеnos.


url: =Nungaknam 3 – Zomi News Journal\nPosted on August 4, 2015 by thangmuan502@gmail.com in Uncategorized // 0 Comments\nADS\t1. Nungak\n2. Nungak bit\n3. Nungak siangtho\nLeitung nuntak zia tawh ki tuak in nuntak khuasak zia, om dan khawl dan , nek leh dawn dan a ki pan ngei n ate zong ong ki khel to to hi.\nNitum na lam te ih ngei na leh gamtat zia te’ zong gam khan toh na tawh ki tuak in Kawl gam ah mun tam pi ong la tahi. A bei sa hun lai in gam ong kek a , gam ong luah te’ in thau vui thau tang tawi hi mah ta leh tu hun in thau vui thau tang ki sam het lo in lung sim puak zia, nik leh puan silh zia, ngei n ate tawh zong tam pi in ki mu thei hi. Tua te ih lung ngaih kik tak ciang in ih phawk loh kal in mi uk na nuai ih tun na na hi gige hi.\nNitum na lam ngei na te’ tam pi mun ong lak cian gin khang no te’ lung sim ki sia in , a hoih lo lam teng ki et teh kha thei zaw sawp hi.Kepcing ding in ki lawm te ‘ ki zang khial in nop sak na lam pi ki zui khial hi. A bei sa lawm ki ngai te ni in ……\nLawm ki ngai teni cih pen kawl gam a ding in ih zat luat leh nithu pi a ki ciam teh na hi masa het lo hi. A hi zong in lawm ki ngai ki it te’ ki kal ah itna lah na, khat leh khat ki phawk n ate; ki lah na ding in , Paak hoih no no , Chocolates te’ khat leh khat ki pia in nuam sa hil hial a ki thuah khop cih ciang hi leh pen ih sang thei hi. Tua a hih leh Lawm ki ngai te ni a ih san theih loh pen bang pen a hi tam . Letsong ki pia in nop sak na bek hi lo in nuntak na ah kep cing ding pum pi ki piak na a suah ciang in ih san theih loh thu ong suak hi.\nU Thang, U Khai ci in Lawm ki ngai te’ ni ci in nget huai loh leh phal huai nail oh te’ ih ki piak khak tak ciang in lung nop na sang in dah na kha siat na in ong nung zuih thei zaw hi. Lawm ki ngai te’ ni ciang in Hotel , Motel te ah mi dim in Token tawh ki ngak cih bang ih Kawl gam ah ih muh ciang in ih lung tang su kha mah mah hi. Tua a hih man in ki dop siam ding a mang ngilh kha zel sang gam nungak te’ tung ah phawk thak ding in lai ong gelh nuam ing.\nNungak ih cih in bang hiam?\nIh vek pi in ih theih hi ……. Nungak ih cih tak ciang in pasal nei nai lo nungak hi . Pasal nei nai lo, ki ten na bang mah nei ngei nai lo ih cih hang in lawmpa zong nei ngei ding a, lawm ngaih din mun sang in zong gam ta kha ngei phial ding a , a hi zong in a sem a mau te gel bek theih pih hi ding hi. Mi te’ muh na ah nu ngak ki ci in , tua te’ nu ngak ki ci hi. HIh nungak te pawl pen pasal nei ngei nai numei khem peuh a ki hel hi.\nNungak sinsen ih cih in pasal tawh kit eng ngei lo ih cih khem peuh ki hel zonawn lo hi. Bang hang hiam cih leh lawm ngaih zong nei ngei mah ding a, a hi zong in lawm ngaih ciang tawh hi in a maa nungak na kem cing in , khialh na a nei lo nungak hi. A lawm ngaih tawh kinam ki tawp ngei mah ding a, a hi zong in lup khop na ciang a nei lo nungak pen nungak sit ki ci hi.\nNungak siang tho ih cih tak ciang in nungak khem peuh ki hel zo nawn lo ding hi. Tu hun nuntak tawh tawm mah mah ta ding a, Nungak siangtho ih cih te’ in koi cid an te hiam ?? Nungak siangtho ih cih in pasal khat zong a lung sim sung pan ngai kha thei mah ding a, a hi zong in pasal tawh ki zop na khat zong om lo , lung sim sung na ngawn ah zong zahmawh thu ngaih sut a nei lo mi, lung sim siang tho tak a nungta nungak te hi. Nitum nag am uk na leh lawh na tam pi a om lai tak in hih bang nungak ih muh na ding bel hak s amah mah ta hi.\nNungak siang tho cih tha dah nungak sit na ngawn zong haksa ta ci in na khui sa kha uh hiam. Ei leh ei ki kep siam ding ei mawh puak hi. Khat peuh ih cih tak na tawh ki kep siam theih thu hi lo in ei mah ngiat ih ki kep siam ding a thu pi hi. Nungak siangtho cih ih hih zawh kei phial leh zong nungak bit ih hih nang han ciam ni.\nKawlgam nuntak hak sat zia hang in nu leh pa te’ sum zong in pai khiat nahang in tate’ hun bit in kep ding hak sa sem sem ta hi. Ei leh ei ki kep siam ni san ggam nungak te aw.


url: =Map of U Minh Thuong district - Kien Giang - Địa Ốc Thông Thái\nMap of U Minh Thuong district – Kien Giang\nPolitical Map of U Minh Thuong district – Kien Giang\nInteractive online map of U Minh Thuong\nLarge scale maps of U Minh Thuong\nHigh-resolution political map of U Minh Thuong. ©DiaOcThongThai. Click on picture to zoom in.\nU Minh Thuong location map\nLocation Map of U Minh Thuong district – Kien Giang\nU Minh Thuong street map\nStreet Map of U Minh Thuong district – Kien Giang\nU Minh Thuong satellite map\nSatellite map of U Minh Thuong district – Kien Giang\n1. Political Map of U Minh Thuong district – Kien Giang\n1.1. Interactive online map of U Minh Thuong\n1.2. Large scale maps of U Minh Thuong\n2. U Minh Thuong location map\n3. U Minh Thuong street map\n4. U Minh Thuong satellite map


url: =Malaysia ah Immigration Officer akineih pasalkhat kiman :: ZOMI DAILY\nposted on 30 March 2018 at 7:56 am Lomkholna: Malaysia, News, Sawltak, World\nMalaysia gamsung ah Immigration Officer akineih pasalkhat zanni Thursday (March 29) ni in kiman cih theSun pan kiza hi. Tuapa pen kum 45 aphakhin khat hi a, Immigration Department ah Senior Official asem akineih kici hi.\nHihvai tawh kisai in Immigration Director-general, Datuk Seri Mustafar Ali in agenkhiatna ah tuapa pen amin James Tay kici a, Bandar Sunway kuamsung panin zanni 12:15pm hunpawl in akimankhia cihi.\nTua Immigration Officer akineihpa pen Bandar Sunway sungah mikhemding, mimanding in aomlaitak in Immigration Department panin Officers taktakte leh Special Operations and Analysis Division te’n amatkhiat uh ahihi.\nTuapa pen aki mankhiat laitak in apumpi tungah Immigration Department te ii Uniform khat silhlenlan in, apanmun aza pen Senior deputy assistant director of Immigration (TPPK) ci’n kisuang lenlan hi.\nTuapa ii vanzat ahi thungkuah “Bag” khatzong ki mukhia a, tua thungkuahsung ah Immigration Department Authority Card tuamtuam, Immigration Department Staff Card 5, Special Pass 9 cihtezong kimukhia a, tuatezong avekin atuh vive hiding in ki ummawh hi.\nTuapa pen Immigration Officer akineihzawh kum 6 bang phakhin khading hi ci’n Immigration Director-general in zanni in Reporters te tungah genkhia hi.\nTuapa ii aomna Puchong Jaya ahzong kipaipih a, a innsung ah Immigration Department Uniform 9, Indonesian Passport 1, Passport Travel Certificate (SPLP) 1 cihtezong ki muhkhiatbeh hi.\nGamdangmi Work Permit aneilo tezong kong bawlsaktheiding ci’n mikhat ciangin RM3,000 panin RM4,000 ciangbang sumngen in atuh bawlsak hi. Tuabangin abawlsak gamdangmi nasemte pen Immigration Department te’n amatkhak, thusitna aneihkhak uhciangin atuh ahihlam kitheikhiapan hi.\nMore: Gamdang mite alutsimsak KLIA ah nasem Immigration Officer honkhat kiman\nImmigration Department te’n hihpa Officer akineihsung in mi bangzah khemmanhiam cih akancian laitak hi a, tuaban ah Immigration Department tawh sepding aom khatpeuh puaisa (Agent) zanglo in, Direct in Immigration Department tawh sepdingzong Director-general in mipi tungah vaikhak hi. Sawltak #zomidaily\nPrevious: Melkilamdanna mual leh Kalvari mual tehkakna (Matt 17:1-9, 27:33-54)\nNext: Thai gamsung ah Bus tuahsia in meikuanggawp, Myanmar 21 in sihlawh


url: =Gamlak Vakna 13 | Siantongluan\nGamlak Vakna 13\nTopa in Moses kiangah,\n"Israel mite tungah ka piak Kanaan leitang a vaan dingin mi sawl in la, amaute lakah makai ahi, nam khat sung panin mi khat ciat sawl in," a ci hi.\nTua ahih ciangin Moses in Topa thupiakna tawh Paran gamlak panin Israel mite lutang ahi mi khempeuh a sawl hi.\nA sawl mite min hih bang ahi hi: Reuben : minam panin Zakkur tapa Shammua; Simeon : minam panin Hori tapa Shafat; Judah : minam panin Jefunneh tapa Kaleb; Issakhar : minam panin Josef tapa Igal; Efraim : minam panin Nun tapa Hoshea; Benjamin : minam panin Rafu tapa Palti; Zebulun : minam panin Sodi tapa Gaddiel; Josef minam (Manasseh minam) : panin Susi tapa Gaddi; Dan : minam panin Gemalli tapa Ammiel; Asher : minam panin Mikhael tapa Shethur; Naftali : minam panin Vofsi tapa Nahbi; Gad : minam panin Makhi tapa Geuel ahi hi.\nHihte pen gam vaan dingin Moses in a sawl mite min ahi hi. Moses in Nun tapa Hoshea pen Joshua ci-in a min kheelsak hi.\nMoses in Kanaan gam a vaan dingin amaute sawlin amaute kiangah, "Negeb gam galkhatah paito-in, mualtung gamah paito un la,\nleitang bangci hiam, tua leitangah a teng mite thahat hiam, amaute tawm hiam, tam hiam,\namau tenna gam pen nuntak olna gam hiam, haksatna gam hiam, amau tenna khuapite pen giahphual hiam, munmuanhuai hiam,\na leitang a lei hoih hiam, lei sia hiam, sing om hiam, omlo hiam, va thei un. Na siam tawpun va hih un la, tua leitanga gah pawlkhat hong ciahpih un," a ci hi. Tua hun pen leenggah a palte a min hun ahi hi.\nTua ahih ciangin amaute paito-in Zin gamlak panin Hamath khua lutna gei, Rehob mun dong gam a vaan uh hi.\nAmaute Negeb lamah paito uh a, Hebron tung uh hi. Anak suanlekhakte ahi Ahiman mite, Sheshai mite, leh Talmai mite, tua lai-ah na om uh hi. (Hebron pen Egypt gama Zoan a kisat ma kum sagih lai-in kisat hi.)\nAmaute Eshkol kuam tung uh a, tua lai panin leenggah bawk khat bek a hiang tawh lo-in, mi nih in zawl khatin a zawng uh hi. Amaute in mang kawlsing leh thei zong tawmkhat a pua uh hi.\nTua lai panin Israel mite in leenggah bawk a lawhna hangin tua mun pen Eshkol Kuam kici hi.\nNi sawmli a cin ciangin gam vaanna panin amaute hong ciahkik uh hi.\nParan gamlak Kadesh muna Moses leh Aaron leh Israel mihonte khempeuh kiangah amaute hong tung uh hi. Amaute leh mihon khempeuh tungah thu puakkik uh a, tua leitanga gahte amaute a lak uh hi.\nAmaute in Moses kiangah, "Kote nong sawlna leitangah ka va tung uh hi. Tua lai-ah bawngnawi leh khuaizu tui bangin luang a, hih pen tua gama gah ahi hi.\nAhi zongin tua gama teng mite thahat uh a, a khuapite uh kulh tawh ki-umin lian mahmah hi. Tua banah Anak suanlekhakte tua lai-ah ka mu uh hi.\nAmalek mite Negeb gamah teng uh hi. Hit mite, Jebus mite, leh Amor mite, mualtung gamah teng uh hi. Kanaan mite tuipi gei leh Jordan dungah teng uh hi," ci-in a gen uh hi.\nAhih hangin Kaleb in Moses mai-ah mite gamdai sakin, "Thakhatin paito-in va luah ni; bang hang hiam cih leh eite pen a zo thei mahmah ding ihi hi," a ci hi.\nTua ciangin amah tawh a paito mite in, "Tua mite a sim dingin i pai ngam kei ding hi; bang hang hiam cih leh eite sangin amaute hatzaw uh hi," a ci uh hi.\nTua ahih ciangin amaute a tamzaw in amau vaansa gam thu Israel mite tungah a sia lamin hong puak uh a, "Kote, a vaan dingin ka va paina uh gam pen a tunga teng mite a puksisak thei ding gam hoihlo ahi hi.\nTua lai-ah Nefilim mite (Nefilim pana hong piang Anak mite) ka mu uh hi. Kote pen kauphe bang lelin ka kingaihsun uh a, amau muhna-ah zong tua bangmah ka hi takpi uh hi," a ci uh hi.